Bertentangan Syarak, Menteri Nasihatkan Umat Islam Tidak Sertai Festival Bon Odori

Selepas 2 tahun, festival Bon Odori akan dianjurkan di Shah Alam pada 16 Julai dan Pulau Pinang pada 30 Julai 2022. Pastinya, festival ini ditunggu-tunggu oleh ramai orang untuk menyaksikan sendiri kemeriahan festival tersebut.

Menurut laporan, Menteri di Jabatan Perdana Menteri (Hal Ehwal Agama) Datuk Idris Ahmad berkata, berdasarkan kajian dibuat Jabatan Kemajuan Islam Malaysia (Jakim) mendapati festival Bon Odori itu mempunyai unsur-unsur keagamaan.

Oleh itu, umat Islam di negara ini dinasihatkan untuk tidak menyertai program bertentangan dengan hukum syarak Islam termasuklah festival Bon Odori ini. Tambahnya, kekeliruan tidak perlu wujud walaupun risalah Festival Bon Odori menggunakan wanita bertudung.

Untuk pengetahuan anda, festival Bon Odori menampilkan persembahan tarian dengan dikaitkan bagi menghormati semangat nenek moyang dalam perayaan Buddha Jepun.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Pawang Dakwa Dapat Lihat Dan Lukis Individu Sihir Ustaz Kazim Undang Perdebatan Netizen

Sangkal Malaysia Negara Kelas Ketiga, Wanita Amerika Ini Kagum Dengan Kemewahan Pavilion KL

Letak Kereta Tepi Jalan Hingga Ganggu Laluan, Toyota Alphard Alami Kerosakan Teruk Disagat Bas


“Bertongkat Itu Sunnah Nabi” – Niat Suhaimi Saad Untuk Bertongkat Kini Tercapai

Suhaimi Saad, bekas anggota kumpulan InTeam berdepan sakit mata kronik sejak setahun lalu. Disebabkan sakit yang dialaminya, penglihatan Suhaimi dan pergerakannya terbatas.

Terbaharu, Suhaimi memuat naik sekeping gambar dirinya bertongkat serta kapsyen berunsurkan nasihat di Instagram. Menrutnya, Suhaimi bertongkat bukan kerana sakit yang dialaminya tetapi sudah lama pasang niat untuk bertongkat pada umur 40 tahun sebagai peringatan kepada kematian.

bertongkat itu sunnah para nabi. bukan sebab buta atau cacat. dah lama ss niat, bila masuk umur 40 tahun, ss akan bergongkat. mudah²an itu akan menjadi pengingat kepada ss bahawa bila usia meningkat, hidupmu semakin ingkat. hari kematianmu makin dekat. tinggalkanlah segala dosa dan maksiat, perbanyakkanlah amal soleh dan taubat. semoga hidupmu dilimpahi magfirah,rahmat dan berkat. dikurniakan kematian yang husnul khatimat dan selamat dunia akhirat #tongkat #sunnahnabi #nashrulhady

A post shared by  Suhaimi Saad (@mosusofficial) on Nov 7, 2020 at 5:09pm PST

Tambahnya lagi, bertongkat itu merupakan sunnah para nabi dan disebabkan itu dirinya mahu mengikutinya. Sebelum ini, Suhaimi pernah merujuk ustaz dan rawatan Islam berhubung penyakitnya dan tidak menolak kemungkinan terkena gangguan sihir atau buatan orang.

Apakah pendapat anda mengenai perkara ini? Diharap Suhaimi diberikan kesembuhan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Lebih 10 Tahun Menyepi, ‘Comeback’ Azwan Ali Dengan Imej Serba Baru Terima Pujian Netizen

Terima Sumbangan RM70,000 Dalam Masa Sehari Kerana Viral, Cikgu Ini Kongsi Kisah Sebenar ‘Makcik Maznah’

Lengkap Berpakaian Seragam, Juruterbang Ini Buka Gerai Di Subang Demi Mahu Cari Rezeki


Bertudung Hanya Di Bulan Puasa, Zizi Kirana Harap Bertemu Jodoh Yang Sedia Membimbing

Walaupun tidak lagi tampil bertudung seperti di bulan puasa sebelum ini namun penyanyi Zizi Kirana menjelaskan dia sentiasa berusaha untuk mengubah dirinya menjadi insan yang lebih baik dan ditemukan dengan jodoh yang baik.

Perkara itu diluahkan beliau selepas menerima respon negatif daripada netizen yang mempersoalkan tindakannya untuk tidak kembali bertudung selepas berakhirnya Ramadan yang lalu.

Latihan Kesabaran Itu Meluaskan Hati..Jhanjeyy ❤ • • • 👚 : Kaftan @kebaya_kirana #KesayanganSia #EHZiziKirana #NakKeTakNak #Ramadhan2020

A post shared by  Zizi Kirana (@zizi_kirana) on May 11, 2020 at 4:56am PDT

“Saya sama seperti orang lain sentiasa berusaha untuk mengubah diri ke arah yang lebih baik.

“Terima kasih kepada netizen yang menegur, saya tetap menyayangi mereka kerana sentiasa mengingatkan kita hal-hal yang baik walaupun ada kalanya komen itu agak menyakitkan hati.

Mengakui dirinya masih belum bersedia untuk bertudung sepenuhnya, Zizi bagaimanapun bersyukur masih ada netizen yang sentiasa menegur dirinya dan pada masa sama meminta agar peminat berdoa supaya dia bertemu dengan lelaki yang dapat membimbingnya.

Malah dia juga menjelaskan tidak mempunyai sebarang masalah jika jodohnya adalah seorang ustaz andai perkara itu adalah yang terbaik buat dirinya.

“Dalam masa sama doakan saya juga cepat-cepat bertemu lelaki yang dapat membimbing, sejujurnya kalau tertulis jodoh dengan ustaz pun okay!

“Tak salahkan kita berdoa benda baik?” katanya kepada portal Mstar.

Sepanjang Ramadan sebelum ini, Zizi tampil dengan imej bertudung bagi menghormati bulan mulia itu. Malah ini bukanlah kali pertama beliau melakukan perkara tersebut selepas turut tampil dengan imej sama pada tahun lalu.

Bagaimanapun, keputusan beliau untuk kembali dengan imej tidak bertudung selepas berakhrinya bulan puasa yang lalu menimbulkan kritikan dalam kalangan netizen.

Tahukah anda studio Les Copaque yang menghasilkan siri animasi Upin&Ipin menjadi channel YouTube pertama di Malaysia meraih 10 juta subscribers? Baca mengenainya di pautan di bawah.

Les’ Copaque Muncul ‘Channel’ YouTube Pertama Malaysia Raih Diamond Play Button

Selepas Kek, Mila Jirin Jual Durian Pula Demi Bayar Gaji Pekerja Kerana Syarikat Mengalami Kerugian

Rugi Besar Kerana PKP Berterusan, Rahmat Mega Tutup Medan Selera ‘The Stage’


Bertugas Di Daerah-Daerah Terpilih, Kereta Peronda ‘Myvi Polis’ Hasil Projek CSR Perodua Dan PDRM

Pada minggu lalu, dua video yang dirakam orang awam menunjukan beberapa buah Perodua Myvi dengan livery polis telah menarik perhatian warganet. Namun, tiada mana-mana pihak mengeluarkan kenyataan rasmi mengenai ‘Myvi Polis’ itu, samada daripada PDRM atau Perodua sendiri.

Memetik portal Paultan.org, satu syarikat yang membekalkan komponen dan aksesori untuk kenderaan 4X4 di Banting Selangor — SM Offroad dan Outdoor Equipment (SMOE) — telah berkongsi gambar beberapa gambar lima buah ‘Myvi Polis’ berada di tempat mereka untuk memasang bar lampu strob dan sistem siren untuk kesemua kereta berkenaan.

Difahamkan kesemua ‘Myvi Polis’ tersebut merupakan inisiatif tanggungjawab sosial korporat (CSR) antara PDRM dan Perodua. Kereta hatchback  itu akan digunakan untuk tugas rondaan ringan bagi polis daerah terpilih.

Menurut portal automotif itu lagi, ada di antara ‘Myvi Polis’ itu mempunyai pelekat nama daerah seperti ‘Ulu Yam Bharu’ dan ‘Serendah’, di mana kedua-dua lokasi berkenaan adalah daerah berdekatan kilang dan ibu pejabat Perodua yang terletak di Rawang, Selangor.

Anda boleh lihat gambar-gambar close up ‘Myvi Polis’ itu di bawah. Sekiranya ada yang terjumpanya di mana-mana, bolehlah tangkap gambar & kongsikan kepada kami untuk featured di VOCKET CAR CLUB.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada minggu lalu orang ramai berasa teruja selepas melihat ‘Myvi Polis’ berada di atas lori treler di beberapa lokasi. Baca lebih lanjut melalui pautan di bawah.

Mula Kelihatan Di Atas Lori Treler, Polis Bakal Guna Myvi Sebagai Kereta Peronda?

PDRM Bakal Uji BMW M3 Sebagai Kenderaan Rasmi?

Bukan Beli, BMW M3 Cuma Dipinjamkan Kepada PDRM Untuk Pandu Uji


Beruang Kelaparan, Zoo Bandung Didesak Tutup

Kakitangan Pengurusan Zoo Bandung, Indonesia menerima kecaman hebat oleh media antarabangsa dan tempatan setelah rakaman video yang dibuat oleh salah seorang pengunjung di Zoo berkenaan tersebar di internet. Rakaman tersebut menunjukkan sekumpulan beruang yang hidup dalam kelaparan, lebih menyedihkan beruang-beruang berkenaan seolah-olah meminta belas kasihan dari pengunjung untuk diberi makan.

Lebih sadis apabila melihat keadaan fikizal Beruang Matahari yang sepatutnya gemuk dan comel, tetapi sebaliknya kurus kering sehingga menampakan bentuk susuk tulang haiwan berkenaan. Prilaku ini disifatkan sebagai sesuatu yang sungguh zalim dimana haiwan yang sepatutnya dipelihara tidak dijaga kebajikannya.

Buat pengetahuan anda, ini bukan kali pertama berlaku di Zoo Bandung, Indonesia. Sebelum ini kejadian yang sama berlaku terhadap Gajah yang dikhabarkan mengalami nasib yang serupa.

Pengurusan yang teruk dan tidak bertanggungjawab, Yayasan Scorpion Indonesia (YSI) meminta Kementerian Lingkungan Hidup agar  menutup terus Zoo Bandung dari beroperasi. Menurut mereka, ini adalah disebabkan kegagalan pihak pengurusan zoo sendiri yang tidak dapat merawat haiwan berkenaan dengan baik.

Dalam masa yang sama, satu petisyen dalam talian telah dijalankan untuk mendesak Zoo Bandung ditutup. Setakat ini sebanyak 12,000 tanda tangan sudah mempersetujui dan menyokong penuh penutupan Zoo Bandung.

Lihat video di bawah, sungguh menyentuh hati.

‘Haiwan ini sepatutnya tidak dibiarkan lapar dan haus,” kata ketua YSI.

Dalam satu rakaman yang lain ada menunjukkan yang haiwan ini terpaksa memakan najis mereka sendiri.


Beruang Panda Ini Berjaya Lahirkan Kembar 3. Detik Yang Mengharukan Pada Minit 1:03

Beruang panda merupakan antara spesies haiwan yang terancam didunia. Atas faktor ini kerajaan China telah mengadakan inisiatif untuk membiakkan spesies haiwan ini.

Baru-bari ini seekor panda betina bernama Ju Xiao telah berjaya melahirkan kembar 3.

Ini merupakan panda kembar 3 yang pertama berjaya dilahirkan dengan selamat sejak program pembiakan ini dilancarkan pada tahun 1960. Lama betul tu sebelum berjaya dapat kembar 3.

Jom tonton video panda kembar 3 yang comel ini.

Comelkan? Macam anak tikus pun ada. Kongsikan dengan rakan anda video menarik ini.


Berucap Dalam Bahasa Melayu Di Pentas PBB, Tindakan Tuan Ibrahim Ini Buat Netizen Bangga

Tular sebuah video memaparkan Menteri Alam Sekitar dan Air, Datuk Seri Tuan Ibrahim Tuan Man ketika berucap di Persidangan Ke-26 Konvensyen Rangka Kerja Perubahan Iklim Pertubuhan Bangsa-Bangsa Bersatu (UNFCCC COP-26) di Glasgow, Scotland.

Mencuri tumpuan ramai apabila Datuk Seri Tuan Ibrahim Tuan Man berucap dengan menggunakan bahasa Melayu sepenuhnya. Untuk pengetahuan anda, beliau mengetuai delegasi Malaysia untuk menghadiri sesi rundingan Segmen Peringkat Tinggi di UNFCCC COP-26 yang sedang berlangsung bermula 31 Oktober hingga 12 November ini.

Malah, beliau turut menyelitkan ayat al-Quran yang bermaksud ‘berlaku kerosakan di daratan dan di lautan disebabkan tangan-tangan manusia’ sebagai pemula bicara. Kini, video ucapan beliau yang berdurasi kira-kira empat minit itu tular di media sosial termasuk WhatsApp, Twitter dan Facebook.

Mendapat perhatian ramai, rata-rata netizen memuji beliau kerana memartabatkan bahasa Melayu dipersada dunia. Malah, ada juga netizen berbangga kerana beliau menggunakan bahasa Melayu dan mengucapkan tahniah kepadanya.

Bukan itu sahaja, ada juga netizen yang mahukan lebih banyak pemimpin negara menggunakan bahasa Melayu di pentas antarabangsa jika berkesempatan untuk memartabatkan bahasa Melayu.

Tahukah anda bahawa duta besar Amerika Syarikat ke Malaysia pernah menjadi perhatian apabila petah berbahasa Melayu? Klik pautan di bawah untuk ketahui lanjut.

Petah Berbahasa Melayu, Duta Besar Amerika Syarikat Ke Malaysia Ini Curi Tumpuan Netizen

Fasih Berbahasa Melayu Dan Nyanyi Negaraku, Cikgu ‘Mat Salleh’ Ini Rupanya Pernah Mengajar Di Kedah


16 Tahun Makan ‘Produk Sampah’, Wanita Hidap Kegagalan Buah Pinggang Perlu Dialisis Seumur Hidup

Walaupun terdapat banyak pil dan supplement yang tidak diluluskan KKM berada di pasaran, namun masih ramai berani mengambil risiko untuk menggunakannya bagi mendapatkan keputusan yang ‘dijanjikan’ oleh peniaga.

Seorang pesakit buah pinggang, Nor Hariyati atau lebih dikenali sebagai ‘Cik Tie’ di TikTok @tatierana79 mendedahkan kini dia perlu menjalani rawatan dialisis untuk meneruskan kehidupan selepas 16 tahun menggunakan pil kurus dan suplemen memutihkan kulit.

Sampailah satu hari, dia mula perasan bahawa sebelah kakinya mula membengkak. Dia juga hilang selera makan. Dan air kencingnya menjadi keruh.

Bila kita cerita kisah hidup kita mcm mana boleh dpt penyakit depa punya pertikai mengalahkan doktor pakar kira depa lah terpaling pandai.#tatierana79 #affialitetiktok #giveyoursupport #pesakitbuahpinggang #buahpinggangtahapakhir

♬ original sound – 𝙨𝙯𝙖𝙣 𝙢𝙖𝙧𝙩𝙞𝙣⚡ – 𝙨𝙯𝙖𝙣 𝙢𝙖𝙧𝙩𝙞𝙣⚡

“Saya memutuskan untuk berjumpa doktor mengenainya dan ketika itulah saya menyedari bahawa tabiat saya mengambil ‘produk sampah’ telah menjejaskan kesihatan saya.

“Doktor menasihatkan saya untuk berhenti mengambil suplemen itu. Saya mengikut nasihat doktor, tetapi mungkin sudah terlambat.” katanya kepada The Star.

Menurut Cik Tie, dia mula menjalankan rawatan dialisis sejak tahun 2015 lalu. Dia kini perlu melawat pusat dialisis komuniti tiga kali seminggu, selama empat jam setiap sesi.

“Saya perlu melakukan ini (rawatan) sehingga akhir hayat saya. Saya tidak boleh terlepas walaupun satu sesi jika saya mahu kekal sihat,” katanya sambil menambah bahawa dia berharap untuk menjalani pemindahan buah pinggang suatu hari nanti.

Cik Tie berkata, dia tidak tahu tentang kesan kesihatan suplemen haram pada 1999 kerana akses kepada maklumat sangat terhad.

“Tiada internet ketika itu. Saya tidak tahu kesannya. Saya terus mengambil pil. Saya mahu kurus dan mempunyai kulit yang lebih cerah.

“Tetapi ia datang dengan harga yang mahal,” kata Nor Hariyati, yang berasal dari Kuala Kedah, Kedah.

Cik Tie kini gunakan platform TikTok untuk kongsikan kesedaran awam mengenai ‘produk sampah’ kepada orang ramai. Dia tidak mahu orang ramai turut mengalami nasib yang sama sepertinya.

“Saya ingin memberitahu orang ramai tentang kemudaratan yang disebabkan oleh pengambilan makanan tambahan haram. Saya tidak mahu mereka berakhir seperti saya.

“Beberapa rakan sebaya berhenti mengambil produk makanan tambahan yang tidak diluluskan KKM selepas melihat keadaan saya.

“Baguslah mereka menyedarinya. Saya akan terus mendidik orang lain,” tambahnya.

Cik Tie berkata dia memutuskan untuk menyebarkan kesedaran melalui media sosial kerana dia menyedari bahawa terdapat peningkatan ‘suplemen kesihatan’ yang dijual pada platform online.


Berupaya Gantikan Kevlar, Penyelidik Hasilkan Jaket Kalis Peluru Guna Pelepah Kelapa

Pernahkah anda mendengar pepatah Melayu yang mengatakan pokok kelapa ini adalah merupakan tumbuhan yang mempunyai 1001 kegunaan?

Jika belum pernah, mungkin kisah kejayaan seterusnya oleh sekumpulan penyelidik daripada Universiti Putra Malaysia ini pasti akan mengubah pandangan anda.

Menurut laporan yang diterbitkan di beberapa portal berita minggu ini, sekumpulan penyelidik daripada universtiti tempatan itu dilaporkan berjaya menghasilkan jaket kalis peluru yang diperbuat daripada pelepah kelapa.

Menurut portal rasmi UPM, kumpulan penyelidik ini dikatakan berjaya menghasilkan perisai pelbagai lapisan (MA) (multilayer armour) kalis peluru daripada lapisan helaian kulit bahagian pangkal pelepah kelapa.

Tambah menarik, lapisan yang diperbuat daripada pelepah kelapa ini juga didakwa boleh menggantikan fabrik Kevlar pada jaket kalis peluru.

Fabrik kevlar sebelum ini terkenal sebagai salah satu bahan yang digunakan di seluruh dunia untuk tujuan menghasilkan inovasi seperti jaket kalis peluru kerana ketahanannya.

Tambah ketua penyelidik Dr. Mohammad Jawaid, inovasi yang diberi nama Techno Economic Hard Body Armour itu digunakan pada jaket sebagai jaket kalis peluru, dan memenuhi spesifikasi keperluan standard National Institute of Justice (NIJ) tahap III.

“Ujian balistik dilakukan menggunakan peluru 7.62mm kaliber sebagai peluncur tenaga kinetik tinggi, dari jarak 15 meter, dengan halaju tembakan 838±15m/s. Ujian dijalankan di Institut Penyelidikan Sains & Teknologi Pertahanan (STRIDE) Selangor.

“Hasil ujian mendapati kedalaman ukuran trauma ketumpulan (ballistic blunt trauma measurement) baju kalis peluru pelbagai lapisan berasaskan CNS adalah 26.51mm, iaitu lebih rendah daripada had masksimum ‘blunt trauma limit’ 44mm yang dibenarkan mengikut standard NIJ,” jelasnya.

Bukan itu sahaja, penghasilan perisai kalis peluru menggunakan bahan seperti pelepah kelapa ini juga menjimatkan 44 peratus kos fabrikasi berbanding MA (multilayer armour) yang berasaskan Kevlar.

Dengan berat sehingga 5 kilogram, teknologi yang dikenali sebagai Techno Economic Hard Body Armour dengan lapan lapisan ini boleh menjadi jaket kalis peluru dengan empat di bahagian depan dan empat di bahagian belakang jaket.

Baca juga perkongsian lain daripada kami mengenai pencapaian hebat rakyat Malaysia di pautan di bawah.

Geran, Filem yang ‘Gagal’ Di Malaysia Tetapi Dipandang Tinggi Oleh Mat Salleh

Selepas Crazy Rich Asians, Wanita Malaysia Ini Jadi Penulis Skrip Filem Animasi Terbaru Disney

Capai Kejayaan Cemerlang Di Luar Negara, Ini 5 Tokoh Rakyat Malaysia Yang Mungkin Anda Tidak Kenali


Berusia 2 Juta Tahun, Ini Adalah Rumah Tertua Di Dunia

Ahli arekologi berjaya menemui sebuah rumah di Gua Wonderwerk di Gurun Kalahari yang terletak di Afrika Selatan. Rumah yang menjadi kediaman masyarakat terdahulu dipercayai dibina pada dua juta tahun yang lalu. Kini, ia dianggap sebagai rumah tertua dalam sejarah peradaban manusia.

Di dalam satu artikel ilmiah yang ditulis di dalam Quanternary Science Review, sebuah pasukan dari University of Toronto, Kanda dan Hebrew University di Jerusalem telah menentukan umur rumah terbabit dengan menguji bahan yang terdapat di gua terbabit. Bagi penulis, Profesor Ron Shaar, kerja menentukan umur rumah kediaman di gua ini adalah karya arkeologi yang paling mencabar.

Bagi menentukan umur atau usia rumah kediaman yang terletak di Afrika Selatan ini, Shaar dan pasukannya telah menganalisis lapisan sedimen setebal 2.5 meter yang mengandungi alat batu, sisa-sisa haiwan dan jejak unggun api menggunakan dua kaedah: paleomagnetisme dan penguburan.

Shaar dan pasukannya telah mengutip ribuan sampel sedimen dari dinding gua bagi mengukur isyarat magnetik. “Analisis makmal kami menunjukkan beberapa sampel dimagnetkan ke selatan, bukan ke utara, yang merupakan arah medan magnet semasa,” kata Shaar.

Manakala Profesor Ari Matmon pula telah menggunakan kaedah lain bagi mengetahui bilakah manusia pertama kali masuk dan tinggal di dalam gua ini. Analisis yang dikeluarkan oleh pasukannya menunjukkan sebilangan sedimen sudah mempunyai usia sekitar dua juta tahun.

Kesimpulan ini sama dengan hasil penyelidikan yang dilakukan oleh Profesor Michael Chazan dan pasukannya pada tahun 2008 menggunakan kaedah penanggalan kosmogenik. Di mana mereka juga mengesahkan bahawa manusia sudah tinggal di Wonderwerk sejak dua juta tahun yang lalu.

“Ini adalah langkah penting dalam memahami tempo evolusi manusia di seluruh benua Afrika. Skala waktu telah disahkan dan kita dapat mempelajari hubungan antara manusia dan perubahan iklim, serta mempelajari kehidupan nenek moyang kuno kita,” kata Chazan dan ahli pasukannya yang lain.

Di gua terbabit, para ilmuwan turut menemui alat tangan kuno yang dihasilkan daripada batu seperti kapak. Mereka juga menemui bukti manusia yang tinggal di gua terbabit menggunakan api kira-kira sejuta tahun yang lalu.

Untuk rekod, tapak bersejarah di dalam Wonderwerk Cave ditemui oleh beberapa petani pada tahun 1940-an. Sejak itu penggalian telah dilakukan untuk “mengungkap misteri keberadaan manusia di dalam gua yang berumur dua juta tahun yang lalu”.

Kitab Codex Gigas, naskhah kuno penuh misteri yang ditulis oleh iblis pada abad ke-13. Klik pautan di bawah untuk membaca.

Kitab Codex Gigas, Naskhah Kuno Penuh Misteri Yang Ditulis Oleh Iblis Pada Abad Ke-13

Detak Jantung Bumi, Bunyi Misteri Yang Datang Setiap 26 Saat

Sejarah Pizza Hut, Bermula Daripada Pinjam Duit Ibu Sampai Jadi Jenama Besar


Berusia 73 Tahun Dengan Kekayaan RM890 Juta, Ini Pemilik ‘Superyacht’ Yang Lalu Sungai Perlis

Pada hari semalam orang ramai terutamanya nelayan di sekitar muara Sungai Perlis, Kuala Perlis berhampiran Terminal Feri Kuala Perlis semalam ‘dikejutkan’ dengan kehadiran sebuah kapal layar mewah yang jarang dilihat di kawasan itu.

Ramai tertanya-tanya siapakah individu yang membelanjakan sejumlah besar wang untuk memiliki sebuah kapal layar mewah berbentuk unik & futuristik tersebut.

Kapal bersaiz kira-kira 43 meter itu diberi nama ‘Adastra’, diambil daripada bahasa Latin — Ad Dastra — bermaksud ‘menuju ke bintang-bintang’.  Oleh sebab itu kapal layar mewah tersebut mempunyai reka bentuk yang mendahului zaman pada ketika itu.

Ia dibina oleh McConaghy Boats untuk seorang ‘baron’ perkapalan yang berpangkalan di Hong Kong. Superyacht ini pertama kali diperlihatkan kepada dunia pada 2012 dengan nilainya pada waktu itu sekitar USD10 juta (~RM44.5 juta) serta kos operasi tahunan mencecah USD1 juta (RM~4.45 juta).

Untuk makluman, kapal layar mewah yang melalui muara Sungai Perlis baru-baru ini mengambil masa 4 tahun untuk disiapkan, ini bermakna sejak tahun 2008 lagi pemilik bersama-sama pereka kapal ini (Shuttleworth Design) sudah mempunyai ‘visionary‘ untuk mencipta sebuah masterpiece yang tak lapuk ditelan zaman.

Dalam satu portal pemilik-pemilik superyacht sedunia, pemilik asal kapal layar mewah ini, Antony Marden (Anto Marden) berusia 73 tahun dilaporkan mempunyai nilai kekayaan sehingga USD200 juta (~RM890 juta) melalui beberapa perniagaan seperti Fenwick Shipping yang mula beroperasi sejak tahun 1973 lagi.

Beliau juga memiliki Magsaysay Transport and Logistics Group yang berpangkalan di Manila, sebuah syarikat logistik yang menumpukan pada bidang pengurusan kapal, bunker marin, pembaikan & perkhidmatan marin, dan perundingan marin.

Kebanyakkan syarikat yang dimilikinya fokus pada perkhidmatan logistik, kemudian dikembangkan daripada pengangkutan kepada pelepasan kastam, penghantaran kontena, pergudangan dan pelancongan.

Menurut Anto, beliau merupakan sorang yang gemarkan aktiviti pelayaran dan meluangkan masa bersama ahli keluarganya, jadi dengan hasil kekayaan yang ada, beliau memiliki beberapa pulau persendirian sekitar Asia Tenggara, antaranya pusat peranginan pulau persendirian Pulau Pangkil di Indonesia dan resort butik Pulau Joyo di Kepulauan Riau berhampiran Singapura.

Pada tahun 2019, Anto telah membuat kenyataan mahu menjual kapal layar mewah miliknya dengan harga USD12 juta (~RM53.44 juta). Namun baru-baru ini, laman jual-beli kapal layar mewah Boat International menunjukkan harga terkini Adastra lebih murah, bernilai USD10 juta (~RM44.5 juta) sahaja.

Sementara itu anda boleh lihat gambar-gambar interior kapal layar mewah yang sememangnya sangat selesa untuk berlayar dalam satu jangka masa yang lama. Anto juga pernah mengibarkan bendera Malaysia, dipercayai apabila beliau berada di persekitaran perairan Langkawi sebelum ini.

Ini kali pertama kapal layar mewah berlayar melewati kawasan muara Sungai Perlis. Klik pautan di bawah untuk lihat hasil tinjauan wakil Berita Harian dari atas Jambatan Tuanku Syed Putra.

Kehadiran ‘Superyacht’ RM200 Juta Di Muara Sungai Perlis Gamit Perhatian Penduduk Setempat

Ini Proses ‘Private Collector’ Malaysia Beli Model Bugatti Edisi Terhad Bernilai RM25 Juta

Gambar Kereta ‘Rare’ Raih Perhatian TPJ, Ini Model Ford GT Terawal Sampai Di Malaysia


Siapa Sangka Dengan Menjaga Kebersihan, Bisnes Makanan Lelaki Ini Cepat Berkembang

“Sekarang ini, terlalu banyak makanan sedap. Tetapi terlalu kurang yang sedap dan selamat.”

Satu ayat, membuat perhatian saya tertancap kepada lelaki di depan mata saya ini.

Sejujurnya, sebelum bertemu beliau, saya pun kurang pasti bagaimana aspek ‘bersih’ boleh menjadi satu bahan bualan menarik.

Sangkaan saya, satu-satunya kebaikan menjaga kebersihan adalah hanya melalui meningkatnya keuntungan.

Sehinggalah lelaki ini mendedahkan kebaikan-kebaikan lain yang tidak pernah saya ketahui.

Lelaki yang saya maksudkan adalah Mohd Feroz bin Zainal, seorang pengusaha trak makanan pizza dengan jenama L’Pizz Pizza.

Pada awal usia, Feroz bekerja sebagai seorang tukang masak.

Sebagai seorang chef, beliau mempunyai sedikit ilmu tentang kebersihan dan keselamatan makanan.

Beliau juga sudah mula berjinak-jinak berniaga ketika masih bekerja. Ketika itu lagi, pemuda ini sudah berkata kepada diri sendiri, “Jika aku buka perniagaan, aku mahu serius menjaga kebersihan.”

Pada tahun 2009, Feroz mula berniaga sepenuh masa.

Bermula di pasar malam, beliau kemudiannya berniaga menggunakan karavan.

Pada tahun 2014, Feroz mula mencari informasi tentang bagaimana hendak berniaga trak makanan. Maka, bermulalah sejarah usahawan muda ini.

“Pada tahun 2014 saya mula mendapatkan informasi untuk membina trak makanan dengan cara yang betul,” kata Feroz.

“Saya suka bertanya. Saya bertanya kepada kementerian, JPJ dan bomba.”

“Bukan sekadar tentang keselamatan makanan, tentang bagaimana hendak menyimpan tong gas dan pemadam api juga kami tekankan.”

Saya bertanya, “Kenapa Tuan tekankan sangat kesemua aspek itu?”

“Apa yang membezakan kita dengan yang lain? Kebersihan,” jawabnya pendek.

“Kenapa kita masuk ke dalam restoran-restoran besar yang ada nama? Kebersihan,” katanya lagi.

“Apabila kami mahu sertai satu program bersama Kementerian Perdagangan Dalam Negeri Koperasi dan Kepenggunaan (KPDNKK), iaitu 1MMH (1 Malaysia Mobile Hawker), salah satu kriteria mereka adalah bersih.

“Kementerian Kesihatan Malaysia (KKM) melalui KPDNKK memperkenalkan kami kepada pengiktirafan BeSS (Bersih, Selamat dan Sihat).

Pengiktirafan BeSS adalah satu inisiatif KKM kepada premis-premis makanan untuk penyediaan yang lebih bersih, selamat dan sihat kepada pelanggan.

“Kami diberi taklimat dan diajar cara yang betul dalam aspek penyediaan makanan.”

“Kami dibimbing secara percuma sehingga pandai.

“Sinki wajib ada. Jadi kami buat custom made, sesuai untuk trak.”

“Pili sinki mesti boleh dibuka dengan siku. Dapat kurangkan pendedahan kuman melalui tapak tangan.”

“Chiller pun kena ada, untuk jaga suhu makanan pada tahap sepatutnya.”

“Ketika berniaga pasar malam dulu, saya gunakan ais sahaja. Tetapi kini saya dapat kekalkan suhu 0-4 darjah Celsius untuk ayam dan daging dalam chiller.”

“KKM juga kirakan jumlah kalori dalam satu hidangan. Kalau hidangan melebihi 600 kalori, kami diberi nasihat bagaimana hendak kurangkan kalori. Semuanya diberi percuma.”

Pengiktirafan BeSS akan melalui usaha pemantauan yang ketat. Mereka yang berjaya, akan diberi sijil dan pelekat BeSS.

KKM mengawal selia premis-premis BeSS selama 3 tahun, dengan lawatan sekurang-kurangnya sekali setahun.

“Memang saya sarankan kawan-kawan untuk memohon, lebih mudah berniaga.”

Pada Mac 2016, sebanyak 10 buah trak makanan pelopor menerima pengiktirafan BeSS.

Saya bertanya, “Berapa lama hendak dapatkan sijil BeSS?”

Feroz menjawab, “Tidak lama. Pada bulan 1 saya mula belajar, bulan 3 sudah dapat. Ianya mengikut komitmen pengusaha.”

“Yang penting, tidak boleh lebih 6 bulan.”

Menurut Feroz, pengikirafan BeSS buat beliau lebih mudah berniaga.

“Contohnya jualan mega di Johor. Kami ‘dipaksa’ hadir kerana kami adalah trak contoh.

Oleh kerana saya menemuramah Feroz ketika acara MAHA 2016 di MAEPS, Serdang, saya meminta beliau bercerita mengenai hal itu.

“Selalunya tapak jualan di ekspo-ekspo mahal. Oleh kerana kami masuk melalui agensi, harga tapak adalah lebih berpatutan.

“Kami dapat masuk MAHA dengan lebih mudah.

“Malah di MAHA, kami mendapat tapak di laluan orang ramai.

Agensi-agensi kerajaan lain juga memberi perhatian lebih kepada trak-trak makanan yang mempunyai pengiktirafan BeSS.

Setakat ini, Feroz pernah dijemput oleh FAMA dan JKM. Beliau juga pernah dipanggil oleh pasaraya yang baru dibuka untuk menjual makanan.

“Kami dijemput berniaga di Morib. Ketika itu ada 20 biji trak makanan. Kami dapat tapak di depan sekali, tapak nombor satu. Menteri naik dan masuk trak makanan kami.”

“Ketika di Selama, Perak, kami dapat tapak yang pertama juga.”

“Kami juga pernah berniaga di Kilang Bateri, Johor. Di sini, kami berniaga di dalam dewan.”

Adakalanya, beliau dipanggil untuk memberi taklimat.

“Bukan setakat dipanggil, dibayar lagi,” katanya berseloroh.

Setiap tahun di Genting Highland, terdapat satu acara jualan 3 hari yang menjadi rebutan peniaga-peniaga.

Tidak kira sama ada syarikat besar mahupun perniagaan kecil dan sederhana, ramai berpusu-pusu untuk mendapatkan tapak jualan sempena acara ini.

Sewa tapak hanyalah sebanyak RM70. Jualan mampu mencecah 5 angka.

Tetapi syarat-syarat yang ketat menjadi faktor mengapa ramai tidak mendapat tapak di acara ini.

“Ada macam-macam syarat. Mereka mahukan suntikan anti kepialu (TY2) dan sijil pengendalian makanan.

“Mereka juga akan memeriksa menu, bukan boleh letak sesuka hati. Makanan hendaklah sihat.

“Pada hari acara, akan ada pegawai yang memeriksa.

“Apabila ada BeSS, kesemua syarat di atas telah dipenuhi.

Feroz berjaya mendapat tempat sempena acara di Genting Highland itu. Menariknya, mereka yang pernah mendapat tempat sempena acara ini, akan dijemput lagi pada tahun hadapan.

“Kalau dahulu restoran ada pengkelasan A, B, C, D.

“BeSS sebenarnya adalah pengkelasan A, ditambah dengan elemen sihat.

Feroz bercita-cita supaya bisnesnya berkembang. Beliau sudah mendaftar dengan Persatuan Francais Malaysia (MFA) dan dijangka, proses pendaftaran selesai bulan ini.

“Kita berkembang dan menjadi franchaisor, dengan menjadi bersih, barulah orang lebih yakin.

“BeSS adalah anugerah daripada KKM. Ianya adalah satu bukti sah bahawa kita benar-benar bersih.”

Menurut Feroz, KKM mengajar aspek penyediaan makanan sehinggalah makanan dihidang kepada pelanggan.

Bagaimana hendak menyimpan, bagaimana hendak mencairkan. Semua perkara diajar dengan teliti dan bersistematik.

“Bila flow betul, sistem persediaan betul, operasi teratur, duit masuk pun teratur,” kata Feroz.

“Dulu-dulu, orang kata kalau tak sedap jangan berniaga.

“Tetapi sekarang, terlalu banyak benda sedap.”

“Cuma, terlalu kurang benda yang sedap dan selamat (pada masa yang sama).

“Kita hendak lawan nama-nama besar memang kita tidak mampu.

“Tetapi dari bab kebersihan kita mampu. Jadi kita tackle dalam bab Bersih, Selamat dan Sihat.

“Ini adalah benda asas, tetapi ramai selalu lupa.

Apabila ditanya, adakah pelanggan semakin ramai selepas pengiktirafan BeSS, Feroz menjawab, “Dulu masa berniaga pasar malam kami belum pandai, orang marah, mengadu itu ini, antaranya sakit perut.”

“Sekarang pelanggan marah, barang habis, tak cukup.”

Saya tergelak kecil, teringat tagline L’Pizz Pizza iaitu ‘Sedap Sampai Marah!’.

“Sekarang sudah ada pelanggan panggil kami untuk parti dan kenduri kahwin.”

Tiba-tiba saya teringat lalu berkata, “Selalu juga saya sakit perut akibat makan di kenduri kahwin.”

Feroz berkata, “Katerer begini akan menghadapi masalah. Kerana tiada freezer dan chiller, menyebabkan pelanggan sakit perut.”

Tambahnya lagi katerer atau restoran pun boleh memohon pengiktirafan BeSS.

“Pelanggan sekarang lebih pandai. Pelanggan kini lebih prihatin hal makanan.”

“Pelanggan boleh Google atau WhatsApp maklumat. Kalau mereka sakit perut, mereka boleh viralkan.”

Mujurlah Feroz pernah diviralkan sebelum ini sebab sedap.

“Saya tak mahu pelanggan ada masalah. Sakit perut. Kalau tiada sijil, bagaimana pelanggan mahu mengadu.

“Tetapi kami, pelanggan boleh cari dengan mudah. Pelanggan lebih yakin.

Sambil itu, Feroz nasihatkan peniaga agar mengubah mentaliti agar lebih menjaga kebersihan.

Sebagai mengakhiri perbualan, saya bertanya kepada Feroz, “Tuan ada apa-apa pesanan terakhir untuk pembaca?”

Beliau menjawab, “Bagi yang baru hendak berkecimpung dalam dunia trak makanan, dapatkan nasihat saya atau kawan-kawan lain yang sudah biasa membina trak. Selepas itu baru jumpa builder.”

Saya bertanya, “Bagaimana pula dengan sijil BeSS?”

“Ramai fikir susah untuk mendapatkan sijil BeSS. Saya sudah buat, ianya tidak sesusah mana.

“Senang nak mendapatkan sijil BeSS, kementerian hendak membantu.”

“Kalau mahu, pergi ke pejabat KKM terdekat, pergi tanya, bagaimana hendak buat. Mereka akan ajar.”

“Bukan kena keluar duit pun. Ianya percuma. Sudahlah percuma, kebaikan (selepas mendapatkan sijil) pun banyak.”

“BeSS ini disesuaikan untuk peniaga jalanan, jadi saya tidak takut.”

Feroz berkata lagi, “Saya dari Serendah, Ulu Selangor. Pihak Berkuasa Tempatan (PBT) di sana suka trak kami, tak bagi kami pergi ke tempat lain.”

“Apabila saya kata saya di MAHA, mereka bangga.

“Mereka bangga orang dari Ulu Selangor pun boleh ada di MAHA,” kata Feroz tersenyum, sambil menutup perbualan.

Untuk maklumat lanjut tentang pengiktirafan BeSS, anda boleh menghubungi Bahagian Keselamatan dan Kualiti Makanan (BKKM), Kementerian Kesihatan Malaysia (KKM), Jabatan Kesihatan Negeri berhampiran, atau layari laman web BKKM KKM dan laman Facebook BKKMHQ.

Untuk lebih mudah, anda boleh meneliti lampiran ini.


Makan Di Luar, Kenapa Anda Perlu Pilih Logo Ini

Hai, anda pernah lihat logo di bawah? Pernah? Anda tahu maksudnya?

Mari kita selami cerita di sebalik logo ini.

Logo biru putih bulat ini anda akan dapat lihat di kedai-kedai makan.

Ianya adalah pengiktirafan Bersih, Sihat dan Selamat oleh Kementerian Kesihatan Malaysia (KKM) kepada premis-premis yang mematuhi syarat-syarat penyediaan makanan yang bersih, sihat dan selamat kepada pelanggan.

Ya, ianya bukan sahaja menitik beratkan aspek keselamatan, tetapi juga kesihatan.

Bermakna, bukan sahaja makanan yang anda bakal suap itu bersih, tetapi seimbang dan jumlah pengambilan kalori mematuhi setiap saiz hidangan.

Sebagai seorang ibu, saya juga mahu anak-anak memilih makanan yang lebih sihat.

Dengan adanya logo ini, tidak perlulah saya tercari-cari premis yang sesuai dengan keperluan diet anak dan keluarga.

Premis-premis BeSS menyediakan makanan yang kurang lemak, minyak, gula, garam dan tambah serat.

Lagipun menurut Encik Feroz, pemilik trak L’Pizz Pizza, seorang pengusaha makanan yang diiktiraf BeSS, “Kalau dahulu restoran ada pengkelasan A, B, C, D – BeSS sebenarnya adalah pengkelasan A, ditambah dengan elemen sihat.”

Menurut Encik Feroz lagi, pengiktirafan BeSS mementingkan aspek penyediaan makanan dari memilih, menyimpan, memasak sehinggalah makanan dihidangkan kepada pelanggan.

Saya pernah menemuramah Encik Feroz untuk bertanya pengalaman beliau menjaga kebersihan sepanjang menjalankan perniagaan trak makanan.

Saya bertanya, “Kenapa Tuan sangat tekankan aspek kebersihan?”

“Apa yang membezakan kita dengan yang lain? Kebersihan,” jawabnya pendek.

“Kenapa kita masuk ke dalam restoran-restoran besar yang ada nama? Kebersihan,” katanya lagi.

“Apabila kami mahu sertai satu program bersama Kementerian Perdagangan Dalam Negeri Koperasi dan Kepenggunaan (KPDNKK), iaitu 1MMH (1 Malaysia Mobile Hawker), salah satu kriteria mereka adalah bersih.

“Kementerian Kesihatan Malaysia (KKM) melalui KPDNKK memperkenalkan kami kepada pengiktirafan BeSS (Bersih, Selamat dan Sihat).

Siapa sangka, perniagaan L’Pizz Pizza menerima lebih banyak pendedahan selepas mendapat sijil BeSS.

Pengikirafan BeSS buat Feroz lebih mudah berniaga.

“Contohnya jualan mega di Johor. Kami ‘dipaksa’ hadir kerana kami adalah trak contoh.

Oleh kerana saya menemuramah Feroz ketika acara MAHA 2016 di MAEPS, Serdang, saya meminta beliau bercerita mengenai hal itu.

“Selalunya tapak jualan di ekspo-ekspo mahal. Oleh kerana kami masuk melalui agensi, harga tapak adalah lebih berpatutan.

“Kami dapat masuk MAHA dengan lebih mudah.

“Malah di MAHA, kami mendapat tapak di laluan orang ramai.

“Kami dijemput berniaga di Morib. Ketika itu ada 20 biji trak makanan. Kami dapat tapak di depan sekali, tapak nombor satu. Menteri naik dan masuk trak makanan kami.”

“Ketika di Selama, Perak, kami dapat tapak yang pertama juga.”

“Kami juga pernah berniaga di Kilang Bateri, Johor. Di sini, kami berniaga di dalam dewan.”

Jelaslah, untung sangat berniaga dengan menjaga kebersihan ini.

BeSS (Bersih, Selamat dan Sihat) adalah satu pengiktirafan yang diberikan oleh Kementerian Kesihatan Malaysia (KKM).

Pengiktirafan BeSS adalah satu inisiatif KKM kepada premis-premis makanan untuk penyediaan yang lebih bersih, selamat dan sihat kepada pelanggan.

Ianya adalah satu program penambahbaikan terhadap program pemantauan sedia ada yang dilaksanakan oleh KKM.

KKM akan membimbing pengusaha premis makanan dari segi keselamatan makanan dan mempromosi makanan yang lebih sihat.

Setiap premis BeSS dipantau selama 3 tahun, jadi anda tidak perlu ragu-ragu apabila mengunjungi kedai-kedai makan BeSS bersama keluarga.

“Pengusaha bijak yang mengamalkan kebersihan dan keselamatan makanan digalakkan memohon pengiktirafan BeSS bagi mewujudkan
persekitaran makanan yang berkualiti.” – Puan Noraini Binti Dato’ Mohd Othman, Pengarah Kanan Bahagian
Keselamatan dan Kualiti Makanan.

Kalau dahulu kita samakan makanan mahal dengan bersih, tetapi sekarang kita sudah boleh ubah cara kita berfikir.

Kalau dahulu hanya kedai-kedai besar ada proses pemakanan yang bersih dan teratur, kini kedai-kedai kecil pun boleh berdiri sama tinggi duduk sama rendah dalam aspek kebersihan.

Antara bimbingan KKM termasuklah peralatan-peralatan yang perlu ada, dan cara-cara mengendalikan makanan seperti memilih, menyimpan, menyahbeku, memasak dan menghidang.

Pelbagai kategori vendor makanan layak memohon Pengiktirafan BeSS seperti gerai penjaja (hawkers), gerai / medan selera, restoran / kedai makan, kafeteria, kantin / dapur asrama, trak makanan dan katering.

Jadi siapa berani kata makanan murah (atau mampu milik) itu tidak bersih?

Lebih-lebih lagi apabila premis itu telah memperoleh Pengiktrafan BeSS?

Setelah anda tahu fakta ini, yang mana anda mahu, vendor dengan Pengiktirafan BeSS atau tanpa Pengiktirafan BeSS?

Untuk pemilik premis makanan, anda tahu apa yang perlu dilakukan, bukan?

Ini pula cerita BeSS, dari kacamata Ahmad.

Untuk maklumat lanjut tentang pengiktirafan BeSS, anda boleh menghubungi Bahagian Keselamatan dan Kualiti Makanan (BKKM), Kementerian Kesihatan Malaysia (KKM), Jabatan Kesihatan Negeri berhampiran, atau layari laman web BKKM KKM dan laman Facebook BKKMHQ.

Untuk lebih mudah, anda boleh meneliti lampiran ini.


‘180 Million Dollar Dance’ Promo Terbaik Untuk Perlawanan Tinju Mayweather vs. McGregor

Perlawananan antara Conor McGregor dan Floyd Mayweather adalah perlawanan tinju paling ditunggu-tunggu peminat ketika ini. Ianya sesuatu yang gila apabila McGregor, bukan seorang peninju professional ingin berlawan dengan Mayweather, professional boxer yang menang 49 perlawanan tanpa kalah. Mayweahter semestinya mempunyai kelebihan kerana mereka akan berlawan dalam sukannya, bukan MMA. Mungkinkah McGregor dapat mengalahkan Mayweather? Kita tunggu 26 Ogos nanti. Video promo ini memang power!


Khemah Rekaan IKEA Ini Menang Anugerah Rekaan Terbaik Beazley Tahun 2016

Rekaan khemah portable oleh Ikea, Better Shelter telah memenangi anugerah Beazley Design Of The Year. Better Shelter adalah usahasama antara Ikea dan United Nations High Commissioner for Refugees (UNHCR) di mana mereka mahukan sebuah tempat yang lebih selesa untuk pelarian dan semestinya ianya perlu mudah dipasang.

Sebanyak 10,000 unit khemah ini telah dicipta oleh Ikea. Prototype pertama khemah ini telah diguna pakai sejak 2013 dan sejak itu, unit khemah ini banyak digunakan di Iraq dan Ethiopia. Menarik tentang khemah ini ialah jangka hayatnya yang dapat digunakan lebih 3 tahun dan dengan berkeluasan 17.5 meter persegi, sangat selesa untuk diduduki sebuah keluarga.

Better Shelter adalah khemah yang sangat mudah dipasang. Sebuah khemah hanya memerlukan 4 orang untuk memasang khemah ini dan memerlukan 4-8 jam untuk dipasang. Khemah ini dilengkapi sistem pengudaraan, sistem lampu LED untuk pencahayaan di kala gelap dan pengecas untuk gadjet.

Untuk anugerah Beazley ini, rekaan kasut adidas X Parley dan cawan rekaan NASA turut tersenarai dalam pencalonan untuk anugerah ini. Video di bawah ini menunjukkan bagaimana khemah ini dipasang. Terima kasih Ikea untuk ciptaan khemah yang awesome ini. Semoga ianya boleh didapati dengan lebih mudah di serata dunia di masa akan datang. Anda boleh lihat pemenang kategori lain dalam anugerah Beazley ini di sini.


‘Betting’ Terbaru Elon Musk Bakal Buatkan Beliau Manusia Terkaya Dunia

Jarang sekali untuk kita melihat individu berpengaruh memperjudikan masa depan mereka. Apatah lagi jika individu tersebut merupakan individu yang dikenali ramai dengan status sebagai CEO beberapa syarikat terkemuka. Namun tidak bagi Elon Musk.

Elon Musk selaku CEO Tesla pada hari telah mencapai persetujuan bersama ahli lembaga pengarah untuk mewujudkan sebuah perjanjian atau deal terbaru untuk dirinya dan syarikat. Perjanjian ini juga dikatakan belum pernah dibuat oleh mana mana syarikat gergasi yang lain.

Melalui perjanjian ini, Elon Musk bertekad untuk meningkatkan nilai syarikat Tesla kepada $650 bilion. Angka dijanjikan bermakna Elon Musk mempunyai 10 tahun untuk meningkatkan nilai syarikatnya 10 kali ganda. Untuk membuatkan perjanjian ini lebih menarik, Elon Musk bersetuju untuk tidak menerima gaji sepanjang perjanjian ini dibuat.

Mungkin agak tidak realistik namun sekiranya beliau berjaya terdapat ganjaran besar yang mananti. Elon Musk bakal dianurgerahkan dengan wang sebanyak $60 bilion yang sekaligus bakal membuatkan beliau menjadi manusia terkaya dunia menandingi Jeff Bezos.

Secara umumnya, beliau mungkin tidak akan jatuh miskin sekiranya gagal menjayakan misi ini. Dalam pada itu, sikap percaya kepada diri dalam memberi yang terbaik untuk syarikat antara yang membuatkan kami kagum dengan Elon Musk.

Mampukah Elon Musk melakukannya? Beliau mempunyai masa 10 tahun sehingga 2028 untuk membuktikan janji beliau. Setakat ini kebanyakan kata-kata yang disebutkan beliau berjaya menjadi kenyataan meskipun menjadi bahan ketawa orang ramai pada awalnya. Hanya Elon Musk mampu mencabar Elon Musk.


‘Betul Berkorban Ni’ – Netizen Tergamam Lihat Detik Drone Terhempas Selepas Mercun Habis Terbakar

Selepas 2 tahun, akhirnya kita menyambut Hari Raya Aidilfitri dengan meriah dan pastinya ramai dapat mengubat kerinduan dengan ahli keluarga. Selain makan minum, bermaaf-maafan dan bergambar, bermain bunga api dan mercun juga antara ‘highlight’ dalam sambutan Hari Raya.

Mahu tunjukkan kelainan, seorang pengguna TikTok @anipbunenterprise86 telah berkongsi sebuah video memaparkan drone mengangkat mercun papan yang dinyalakan sebagai hiburan ahli keluarga.

Sedang seronok melihat mercun papan itu terbakar, dapat dilihat semua yang ada dalam video panik apabila drone itu terhempas ke tanah secara tiba-tiba selepas kesemua mercu terbakar.

Perkongsian tersebut telah meraih perhatian orang ramai dan rata-rata netizen berasa terhibur melihat video itu. Para netizen turut terkejut melihat drone itu jatuh selepas mercun habis terbakar.

Bukan itu sahaja, ada juga netizen yang berkongsi tips untuk meletakkan pembeli pada tali agar kejadian tersebut tidak terjadi. Malah, segelintir netizen juga bersimpati dengan pemilik drone kerana berkemungkinan drone itu rosak akibat terhempas ke tanah.

Ketika artikel ini ditulis, video tersebut telah meraih lebih sejuta tontonan dan lebih 30 ribu tanda suka.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Mintalah Pada Allah’ – Respon Guru Ini Selepas Rampas Telefon Pelajar Undang Perdebatan Netizen

‘Hari Raya Yang Menyedihkan’ – Wanita Ini Sedih Baju Raya RM20,000 Rosak Terkena Kuah Sate


‘Betul Jimat Masa’ – Netizen Kongsi Keterujaan Jadi Pengguna Terawal Lebuh Raya DASH

Perdana Menteri kerajaan sementara, Datuk Seri Ismail Sabri Yaakob telah merasmikan Lebuh Raya Bertingkat Damansara-Shah Alam (DASH) yang sejauh 20.1 kilometer dapat menjimatkan tempoh perjalanan kepada 30 minit semasa waktu puncak dari Persimpangan Puncak Perdana ke Persimpangan Penchala berbanding dengan laluan sedia ada yang mengambil masa selama 1 jam 30 minit.

Hasil tinjauan di media sosial mendapati netizen yang menjadi pengguna awal DASH  berasa sangat gembira kerana ternyata lebuh raya tersebut sangat memudahkan perjalanan mereka.

“Selamat pagi, hari ini saya menggunkan DASH Highway, tiada siapa dapat menjelaskan kegembiraan yang dirasai bagi mereka yang tinggal di kawasan pinggir bandar, dengan purata jam berulang-alik 1.45 hingga 2 jam pada waktu puncak sebelum ini.

“Sekaligus dapat luangkan lebih masa untuk keluarga dan diri sendiri,” kata salah seorang pengguna Twitter.

GM taking Dash Elevated Highway, no one can explain the joy that it brings for those who live in the suburbs, with average commuting hour of 1.45 to 2 hours during peak hours. pic.twitter.com/M0Kd1EH9an

— DASH Highway Platform Pejalan Kaki (@teppanyaqi) October 14, 2022

Baru test highway @myDASHofficial dari subang perdana ke pj. Lalu dash exit LDP area One utama 10 minit je 👍

Highway DASH saves me 30 minutes! 😍 Tapi sementara free ni okay lagi. X tau la kalau dah start bayar tol macam mana.

— MaryamSani (@KamilahMaryam) October 14, 2022

Try highway dash pagi ni. Siap ada pakej pelangi lagi..👍#dashhighway pic.twitter.com/7P9xAarn7F

— Azrio_SMM (@namohdra) October 14, 2022

Highway baru yg keberapa entah di Lemboh Keley #DASHdibuka #DASH pic.twitter.com/tfaJgAQygX

— Faizzuddin Razalan (@Faizdean27) October 13, 2022

Ramai juga mlm ni nok rasa suasana. pic.twitter.com/aeIzxJyoqv

Dalam pada itu, semasa perasmian itu juga Perdana Menteri turut mengumumkan pengurangan tambang tol di 6 lebuh raya utama sekitar Lembah Klang sebagai sebahagian daripada usaha kerajaan untuk mengurangkan beban kos sara hidup rakyat. Anda boleh ketahui plaza tol terpilih melalui pautan ini.


16 Tahun Selepas Dilancarkan, Yahoo Answers Akhirnya Bakal Tutup Operasi 4 Mei Ini

Sudah menjadi kebiasaan buat orang ramai di mana medium internet dijadikan wadah dalam mendapatkan ilmu. Jumlah penggunanya yang ramai turut membuatkan laman web seperti Yahoo Answers mengumpul jumlah pengguna yang tinggi lebih sedekad lalu membolehkan para netizen bertanyakan atau menjawab sebarang soalan.

Seiring dengan laman web Yahoo yang tidak lagi menjadi pilihan serta orang ramai yang sudah mulai beralih kepada Quora dan Reddit, Yahoo Answers nampaknya bakal mengikut jejak langkah Yahoo Messenger dengan menutup operasi mereka selepas 16 tahun.

Penutupan laman web ini secara tidak langsung menjadikan Yahoo Answers sebagai platform laman web soal jawab paling lama dalam sejarah. Berdasarkan makluman yang dikongsikan Yahoo, platform ini bakal mulai ditutup secara rasmi bermula 4 Mei manakala para pengguna berpeluang mengaskses senarai soal jawab sehingga 30 Jun ini.

Kami yakin ramai yang akan merindui laman web penuh nostalgia ini seperti mana pengguna lama internet merindui Yahoo Messenger dan mIRC.

Format MP3 juga nampaknya sekadar tinggal kenangan selepas munculnya beberapa aplikasi penstriman terbaru membolehkan pengguna mendengar lagu secara sah dan lebih berkualiti.

2 Dekad Menjadi Pilihan Pengguna, Format ‘MP3’ Kini Hanya Tinggal Kenangan

Selepas 11 Tahun, Sokongan Windows 7 Ditamatkan Secara Rasmi

Those who want to get in their last few questions and answers can do so before April 20, when the company will close off any new submissions. Yahoo plans on closing the platform entirely on May 4 and users will have until June 30 to download archived content.

In case you missed it, Wikipedia is putting a price tag on its content for big tech companies like Google.


Nah, Semua Rahsia Pemain Kacak No 7 Thailand Charyl Chappuis Dibongkar

Tidak tidur lena gadis-gadis yang menonton perlawanan bola sepak Thailand VS Malaysia semalam. Ni semua gara-gara kelibat pemain No 7 Thailand yang mencuri tumpuan dengan rupa seakan-akan aktor Hollywood.

Jangan risau, kini anda tidak perlu lagi bersusah payah Google untuk mengetahui dengan lebih lanjut mengenai jejaka bernama Charyl Chappuis ni sebabnya di The Vocket, kami dengan rela hati membongkarkan rahsia latar belakang pemain ni khas buat anda wahai gadis-gadis sekalian.

Sebagai permulaan, Charyl ni sebenarnya lahir di Kloten, Switzerland. Bapanya merupakan warga asal Switzerland manakala ibunya adalah rakyat Thailand. Sebab tu lah rupa Charyl ni ada iras-iras Mat Salleh.

2. Pernah Mewakili Switzerland di Piala Dunia FIFA

Ya, Charyl pernah menyarung jersi Switzerland dalam kempen Piala Dunia FIFA bawah 17 tahun dan yang menariknya pasukan Switzerland muncul juara dalam kejohanan tersebut!

Untuk mengukur berapa HOT nya pemain Thailand ni, kami hidangkan buat anda Fanpage Facebook dan Instagram Charyl yang mana mempunyai pengikut menghampiri 300,000 secara keseluruhannya. *mungkin bertambah selepas perlawanan semalam*

Bermain secara professional dengan sebuah kelab di Thailand, Buriram United, Charyl berjaya menjuarai pelbagai piala dan gelaran yang ada disana. Power main bola + muka hensem = complete.

Kami yakin anda pun perasan ada banyak gambar pemain ini berpelukan dan berciuman dengan lelaki lain di sosial media. Adakah dia seorang GAY?

Rileks, sebenarnya lelaki itu adalah adik lelakinya sendiri. So gadis, anda masih mempunyai harapan lagi sebelum…

Kepada gadis-gadis Malaysia di luar sana, rasanya anda sudah boleh meneruskan kehidupan seperti biasa kerana Charyl sendiri mengakui hatinya sudah dimiliki oleh seorang gadis kulit putih.

p/s: pedih nak terima kenyataan Charyl menjaringkan gol buat Thailand ketika final pertama semalam. Kami yakin Harimau Malaya mampu mengalahkan Thailand di Bukit Jalil nanti sekaligus muncul juara tahun ini.

Ayuh sokong skuad Malaysia, dan jangan lupa LIKE Facebook The Vocket.


Betul Ke Projek ECRL Merugikan Negara? Ini Analisa Dan Kesimpulan Yang Aku Dapat

Macam-macam pengiraan ECRL keluar di Facebook, Whatsapp dan sebagainya.(Boleh rujuk Gambar 1 dan 2). Paling menarik siap boleh agak-agak berapa banyak trip yang ECRL akan buat dalam masa sehari bila siap nanti.

Sembang kemas macam dia ada crystal ball. Siap bagi conclusion, not VIABLE tu tak boleh blah. Konfiden bai. Dan rakyat Malaysia macam biasalah. Dengan yakinnya percaya 100% hanya dengan baca tajuk.

Wahai sahabat wahai teman, meh den nak cuba terangkan beberapa perkara.

Andaian 1: Tambang pertrip ECRL RM520 – RM1250 per trip.

Sadly to inform, tuan propaganda kena buat kiraan baru. Kenapa?

Tahukah anda bila ECRL siap sepenuhnya nanti, dijangkakan bahawa sebanyak 5.4 JUTA PENUMPANG akan menggunakan perkhidmatan ini setiap tahun atau dengan kata lain 14-15 RIBU PENUMPANG setiap hari. (Boleh rujuk di link rujukan 1 dan 2 di bawah). Jauh meninggalkan ‘ramalan’ bola crystal 2.4K penumpang setiap hari.

Jadi jika merujuk kepada kiraan simplistic di atas makanya:

Oh sebelum terlupa, anda juga harus ketahui majoriti pengunaan ECRL dijangkakan juga sebenarnya adalah kargo/freight bukan penumpang.

Sebab itu ianya akan dibina dengan tujuan menghubungkan pelabuhan-pelabuhan di pantai timur dengan Pelabuhan Klang dengan tujuan utama mencantas DOMINASI SINGAPURA dalam menguasai laluan kargo di selat Melaka. (Boleh Rujuk Gambar 3 dan link rujukan).

Mana taknya, lebih 80% perdagangan maritim dunia, antara timur dan barat mesti kena lalu Selat Melaka yakni lalu pelabuhan Singapura.

Dan Selat Melaka juga adalah laluan perkapalan kargo utama di antara Lautan Hindi dan Lautan Pasifik yang menghubungkan kuasa besar ekonomi Asia seperti India, China, Jepun dan Korea Selatan. Takkan MALAYSIA nak tengok selama-lamanya?

Ok kita berbalik kepada kargo dan ECRL. Lebih dari 70% trafik ECRL dijangkakan akan penuhi keperluan untuk kargo / freight bukannya penumpang.

Dianggarkan bahawa 53-60 JUTA TAN KARGO akan menggunakan servis ECRL setiap tahun (berbanding 6 Juta Tan KTM sekarang).

Jadi jika kita sekali lagi menggunakan hujah ‘simplistic’ seperti tuan propaganda. Boleh tak saya kata kos tambang penumpang biasa ECRL MUNGKIN LEBIH MURAH dari RM86.60 sebab tambang akan diserap oleh pelanggan kargo/freight sepertimana yang berlaku kepada KTM sekarang?

Makanya berapa sebenarnya harga tiket ECRL per trip nanti? Den rasa kita tak perlulah jadi seperti mereka ye dak. Kita tunggu harga rasmi yang akan diumumkan bila siap esok.

Andaian 2: ECRL tak balik Modal dan Hutang.

Yang ni menarik untuk dibincangkan. Ni nak tanya kejap, cuba duduk tepuk kepala kejap dan fikir.

Sejak bila RM1 yang anda bayar bila ke KK/Hospital itu balik modal bina kos KK/Hospital tersebut dan bayar gaji doktor, ubat tersebut lepas sekian sekian tahun?

Sejak bila RM0.80 – 1.00 anda bayar bila guna bas rapid itu balik modal kos beli bas dan bayar gaji pemandu bas tersebut lepas sekian sekian tahun?

Tu belum kita cerita bas free Go-KL, shuttle MRT, LRT MRT dan segala mak nenek PRASARANA punya kemudahan.

Sejak bila RM 24.50/33.50 yang anda bayar untuk yuran sekolah itu balik modal kos bina sekolah tersebut, bil api air dan gaji cikgu, tukang kebun lepas sekian sekian tahun?

Eh lupa sekolah rendah dan sekolah menengah sekarang tak ada yuran! Macamana la nak balik modal agaknya macam ni. Aishhhh.

So nampak tak apa yang cuba aku sampaikan? Kalau tak nampak mohon Istighfar. Benar kalau dilihat dari sudut CAPEX memang 20 tahun takkan cukup untuk ECRL balik modal.

MUSTAHIL untuk balik modal. Tu belum kita masuk kira OPEX lagi. “Ha! Kan den dah koba!” Kata tuan propaganda.

Majoriti pengunaan ECRL dijangkakan juga sebenarnya adalah kargo/freight bukan penumpang. Sebab itu ianya akan dibina dengan tujuan menghubungkankan pelabuhan-pelabuhan di pantai timur dengan pelabuhan Klang.

Sebagaimana projek-projek infrastruktur diatas diwujudkan untuk rakyat. Begitulah juga ECRL. Projek-projek infrastruktur rakyat atau dikenali sebagai public infrastructure memang jarang balik modal dari sudut pulangan modal projek itu sendiri.

Lebih-lebih lagi projek major pengangkutan awam macamni. Kau bagitau aku jap, KLIA, LRT dah balik modal ke belum?

Ketahuilah pulangan modal yang akan kita dapat adalah dari sudut pembangunan tumpah/spilled disepanjang jalur pengangkutan awam tersebut.

Bila dah ada sistem pengangkutan awam yang baik, nilai tanah sepanjang pengangkutan tersebut akan meningkat kerana apa? Kerana ianya kini mudah diakses dan mungkin boleh digunakan untuk projek pelancongan, industri, pengilangan dll.  Omputeh panggil benda ni ‘Transit-Oriented Development'(TOD).

Selepas ECRL, GDP Kelantan, Terengganu dan Pahang dijangka akan meningkat sebanyak 1.5%.

Dan tahukah anda berapa peluang perkerjaan yang akan wujud dari ‘Transit-Oriented Development’ hasil dari ECRL nanti? 80,000 peluang pekerjaan baru bai! Bayangkan. (Rujuk link 1, 2, 3 di bahagian rujukan).

Tu belum kira pulangan hasil yang kerajaan akan dapat hasil dari kenaikan nilai tanah kerajaan di sepanjang laluan ECRL dan tidak dilupakan juga hasil cukai.

80,000 orang pekerja ni akan bayar cukai. Kutipan GST lagi hasil dari aktiviti pelancongan dan ekonomi baru yang dapat dijalankan. Phew! Masyuk.

Kalau aku jadi orang Pantai Timur aku akan fight mati-matian untuk ECRL ni jadi dan siap ontime! Dan dari hasil macam inilah kerajaan pusing duit SUSTAIN sekolah, hospital dan infrastruktur awam yang lain.

Abih kau ingat yang MRT, Hospital tu kerajaan bayar cash ke? Facepalm. Pergi google dan taip sukuk MRT, MAHB dll. Kau akan jumpa jawapan.

Dengar kadar faedah pada 3% yang mana sama dengan kadar inflasi kita sekarang. Kita seolah-olah dapat duit percuma dari China.

Kesimpulannya, dengan jangkaan 5.4 JUTA PENUMPANG dan 53-60 JUTA TAN KARGO setahun, perwujudan 80,000 PELUANG PEKERJAAN BARU di sepanjang pantai timur, menaikkan HARGA TANAH dan meLUASKAN PELUANG EKONOMI di sepanjang pantai timur, tidak dilupakan CANTAS MONOPOLI SINGAPURA di Selat Melaka, dan paling penting memudahkan urusan orang pantai timur BALIK RAYA. Ianya adalah VIABLE.

Ps: Janganlah guna bola crystal. Gunalah akal.

Pss: Yang sepatutnya meroyan adalah Singapura sebab depa yang akan impak teruk nanti hihi. Boleh baca semua rujukan di bawah.

Rujukan:
1. www.straitstimes.com
2. www.channelnewsasia.com
3. themalaymailonline.com
4. www.eamesconsulting.com


Betulkah Kasut ‘Hands-Free’ Nike Go FlyEase Ini Akan Buat Orang Jadi Makin Malas?

Bila ada inovasi terbaru di pasaran, pasti ada ‘haters’ yang tidak puas hati. Inovasi terkini daripada Nike ini juga tidak terlepas menjadi mangsa kecaman.

Nike Go FlyEase ini adalah kasut hands-free pertama di dunia yang sebenarnya akan mudahkan kerja ramai orang. Macam mana kasut ni berfungsi? Ajam akan terangkan dengan lebih lanjut dalam video ini.


‘Ibu, Betulkah UPSR Tak Ada Makna?’ Anak 12 Tahun Penghidap Sindrom Nefrotik Bertanya

Entah berapa kali saya taip dan delete artikel ini. Tidak begitu selesa untuk saya kongsi keputusan peperiksaan anak-anak saya di media sosial. Saya gagahi juga setelah rakan-rakan baik saya memohon saya kongsikan sebagai pengajaran dan supaya ibu bapa di luar sana dapat melihat dari perspektif berbeza. InsyaAllah.

Apabila saya lihat gambar ini dan kenangkan apa yang Irsyad lalui sepanjang tahun, air mata mengalir juga tanpa sedar. Bukan mudah bagi anak kecil yang bakal menjejak 12 tahun pada 13 Disember ini untuk mengharunginya. Saya sendiri sebagai orang dewasa belum tentu mampu melaluinya.

Menghadapi peperiksaan besar bagi sekolah rendah, membawa harapan pelbagai pihak serta ‘peer pressure’, dalam masa yang sama diuji dengan kesihatan. Tahun ini sahaja sudah 3 kali masuk hospital.

Belum dicampur dengan cuti sakit berikutan temujanji bersama 3 jenis doktor pakar setiap bulan; pakar kanak-kanak, pakar hidung/telinga/tekak dan pakar mata.

Dengan pengambilan steroid, keadaan kesihatan Irsyad perlu dipantau dengan rapi, dikhuatiri ada implikasi lain. Alhamdulillah buat masa sekarang semuanya baik.

“Kenapa Irsyad nak susah payah ambik rumput untuk Adam dengan Salehuddin (kuda padi)? Bagi dedak cukuplah. Irsyadkan tak sihat. Nak periksa lagi (UPSR)?” antara perbualan kami berdua sebelum ini.

“Takpa ibu. Kami sayang Adam dengan Salehuddin. Semua binatangkan makhluk Allah. Depa pun berzikir kat Allah. Kami nak jaga depa elok-elok. Kami harap depa doa kat kami. Doa bagi kami sihat, doa bagi kami dapat elok periksa UPSR ni. Kami banyak tertinggai kelas.”

Allah! Ibu tersentap dengan jawapan sebegini anakku.

Surah Al-Isra ayat 44 telah disebutkan bahwa Allah SWT berfirman,

“Langit yang tujuh, bumi dan semua yang ada di dalamnya bertasbih kepada Allah. Dan tidak ada sesuatu pun melainkan bertasbih dengan memuji-Nya, akan tetapi kamu sekalian tidak mengerti tasbih mereka. Sungguh, Dia Maha Penyantun lagi Maha Pengampun.”

Inilah dia agaknya testimoni hasil usaha gigih diiringi doa dan tawakkal seorang anak kecil yang tidak risaukan penghargaan manusia seperti orang dewasa. Ada ketikanya dipandang remeh oleh orang dewasa dengan kata-kata sinis mengambil kesempatan di atas penyakit untuk kerap tidak hadir ke sekolah. Menitis airmata kecewa si Irsyad beberapa kali menerima tohmahan sedemikian.

Allah S.W.T Maha Adil, dihantarNya seorang guru kelas yang sangat memahami dan mengambil berat menjadi sandaran Irsyad berpaut sepanjang tahun. Terima kasih Cikgu Yaacob!

Hanya Allah S.W.T yang dapat membalas budi cikgu sekeluarga yang memberi keyakinan dan kepercayaan kepada Irsyad. You are one in a million cikgu! Hanya ucapan terima kasih yang dapat saya sekeluarga ucapkan.

Apa yang boleh saya simpulkan dan titipkan buat ibu bapa yang punya anak yang sakit dan bakal menghadapi peperiksaan besar ialah jangan kita juga sebagai orang yang paling mereka percayai mengambil kesemuanya dari mereka. Jangan ambil dan bunuh minat mereka, jangan ambil dan bunuh kecintaan mereka terhadap sesuatu seperti hobi bersukan dan sebagainya selagi tidak memudaratkan.

Mereka sudah terguris dengan individu-individu yang tidak cuba memahami serta tidak menjaga lisan, jangan kita tambah lagi. Hanya kitalah sandaran mereka untuk berpaut dan mencari kekuatan. Biar mereka bersukan jika itu kecintaan mereka, jangan dikurung hidup mereka dalam kesakitan.

Saya juga mahu tekankan di sini supaya kita memberi mesej yang betul kepada anak-anak kecil yang masih putih bersih ini.

Jangan kita menidakkan mereka yang mendapat keputusan cemerlang dan yang berusaha gigih dengan mengatakan A di dalam UPSR itu tidak menunjukkan apa-apa.

Jangan kita menidakkan usaha dan pengorbanan guru-guru yang tinggalkan keluarga untuk mendidik anak-anak yang bukan darah daging mereka. Saya sendiri sepanjang tahun ini rimas tidak boleh ke mana dengan jadual padat anak saya, cuba bayangkan apatah lagi para guru yang ditekan dengan KPI sekolah, PPD, negeri dan berbagai lagi.

Jadinya mana mungkin jumlah A tidak menunjukkan apa-apa? Ianya menunjukkan hasil selepas berusaha, berdoa dan bertawakkal pada yang Esa.

Jika belum rezeki selepas berhempas pulas tidak mengapa, kita cuba lagi di peperiksaan akan datang atau kita gilap potensi lain yang ada pada anak. Bukan dengan mengatakan ianya tiada makna.

Peperiksaan juga medan anak-anak kita mengurus emosi. Over confident juga boleh menukar semuanya 360 darjah.

“Ibu, pasaipa kami dok baca kat Facebook orang dok kata UPSR tu tak dak makna apa-apa? Awat kata lagu tu? Kami ni dok hospital pun bawak buku. Orang tidoq kami mangkit awai study apa yang kami tertinggai tak pi sekolah. UPSR tak dak apa-apa?”

“Orang gagal mencari alasan, orang berjaya mencari peluang.”

Jangan kita bikin sutera putih ini keliru dengan teori-teori untuk menyedapkan hati kita golongan dewasa. Berilah mesej yang betul pada anak kecil kita. Jangan kita ajar mereka mencari alasan.

Jika mahu marah, marahlah pada tangan-tangan ajaib di kementerian yang saban tahun bertukar dan menjadikan murid-murid serta para guru sebagai tikus makmal untuk mereka menunjukkan taring.

Ampun dan maaf jika coretan ini tidak sealiran dengan anda.

Tahniah anakanda ibu, Cad untuk 5A1B baru-baru ini. Orang sakit juga boleh berjaya jika berusaha, tiada yang percuma.

Terima kasih tidak terhingga buat keluarga NGO Wargakilang yang tidak jemu titipkan doa serta solat hajat buat Cad.

Pada Januari 2016, Irsyad atau Cad disahkan mengalami Nephrotic Syndrome atau kebocoran di buah pinggang. Sepatutnya, protein kekal di dalam tubuh manusia dan berfungsi mengawal air di dalam tubuh, tetapi buat penghidap sindrom ini, protein tersebut keluar (bocor) melalui urin.

Apabila berlaku kebocoran protein, kawalan air di dalam tubuh menjadi tidak baik dan tubuh pesakit akan menjadi sembab (puffy).

Jika perkara ini tidak dikawal dengan baik ianya akan memberi impak kepada organ lain terutamanya paru-paru dan jantung.

Untuk menangani situasi ini pesakit diberi sejenis ubat steroid (Prednisolone) dan akan dipantau selama 6 bulan. Jumlah steroid yang perlu diambil oleh pesakit bergantung kepada umur dan berat badan mereka.

Setiap hari Irsyad akan membuat ujian protein di dalam urin menggunakan tester yang boleh dibeli di farmasi luar atau hospital kerajaan untuk mencatatkan bacaannya di dalam sebuah buku yang disediakan khas untuk beliau.

BACA: Keputusan UPSR Teruk Tapi Akhirnya Ini Yang Telah Saya Capai


‘Beyblade Burst Evolution RC’ Gasing Canggih Yang Boleh Dikawal Dengan Telefon Pintar

Nampaknya ramai yang sudah demam Beyblade dan trend ini nampaknya tidak akan surut dalam masa terdekat. Lebih-lebih lagi dengan pertandingan yang dianjurkan di merata tempat serata Malaysia.

Terbaru, pertandingan rasmi ‘Beyblade Battle Negeri Selangor 2019’ turut akan dianjurkan pada 30 Jun 2019. Tetapi anda perlulah berusia 21 tahun ke bawah sahaja untuk menyertai pertandingan ini. Hanya model ‘Beyblade Burst’ yang dibenarkan untuk menyertai pertandingan ini.

Jika anda mahu Beyblade burst yang hebat untuk sertai pertandingan ini, boleh beli di sini. Bercakap tentang Beyblade Burst, tahukah anda wujud Beyblade yang canggih di mana anda boleh kawal kelajuan Beyblade anda menggunakan telefon Pintar?

Jika anda baru tahu, ramai juga begitu dan ianya memang benar-benar wujud. Cumanya model ini mungkin sangat rare di pasaran Malaysia. Model ini sudahpun dijual sejak tahun lalu dan menjadi pilihan para pemain Beyblade dewasa. Anda boleh melihat cara mengawal Beyblade jenis ini menerusi video di bawah.

Beyblade Burst Evolution Digital Control Kit ini adalah keluaran Hasbro yang dijual pada harga USD39.99 (~RM165). Disebabkan agak sukar untuk mendapatkan model ini di Malaysia, anda boleh membelinya di laman Amazon dan Amazon ada membuat penghantaran ke Malaysia untuk model RC ini.

Buat abah-abah atau pak cik saudara yang mahu ‘menunjuk’ kepada anak buah tentang Beyblade yang canggih ini, bolehlah buat tempahan di Amazon. Tetapi jika anda mahu tidak mahu versi ini tetapi mahu yang original, boleh tempah di sini. Baru mudah untuk menang dengan ‘musuh’ anda.


Beyonce Dan Adidas Kena ‘Troll’ Selepas Keluarkan Baju Yang Sama Dengan Pakaian Seragam Sebuah Pasaraya

Ivy Park salah satu jenama keluaran penyanyi terkenal Beyonce telah keluarkan satu reka bentuk terbaharu dengan kerjasama pakaian sukan terbesar dunia, Adidas.

Kerjasama ini telah membuatkan para peminat tergila-gilakan reka bentu terbaharu Ivy Park x Adidas.

Tetapi apa yang jelik adalah reka bentuk terbaharu dua jenama besar ini kelihatan sama dengan uniform yang di pakai oleh pekerja salah satu pasaraya terbesar di British, Sainsbury.

Dan mereka tidak mengambil masa yang lama untuk troll Beyonce dan juga adidas.

Repping since 1869 😉 #sainsburys pic.twitter.com/a5VwkKnu5A

— Sainsbury's (@sainsburys) January 17, 2020

Ciapa ini mendapat 17 ribu RT dan hampir 4,000 orang membalas ciapan tersebut.

Salah seorang pengguna telah mereka satu gambar yang menunjukkan Beyonce sedang bekerja di Sainsbury.

clean up in aisle 24 pic.twitter.com/8xmVTGGxVg

— harvey (@harveymurrayy) January 18, 2020

Manakala seorang pengguna Twitter berkata bahawa uniform yang dikeluarkan oleh Sainsbury lebih cantik dan elok berbanding reka bentuk keluaran Adidas dan Beyonce.

To be fair I think your uniform looks better👍 😂😂

Tetapi tidak semua orang menghargai guraun senda ini. Beberapa peminat tegar Beyonce telah menyerang Sainsbury.

Since 1869 and Beyoncé did it better in less than year pic.twitter.com/3Sqss8bXKJ

— Green Chyna (@CORNYASSBITCH) January 17, 2020

The share price is just so funny to me pic.twitter.com/UD8tcDoOph

— soldoutstadiums | fan account (@taeyonce_b7) January 17, 2020

Biarpun wujud persamaan terhadap kedua-dua jenama. Tetapi ia tidak menghentikan penjualan reka bentuk terbaharu Ivy Park dan Adidas. Untuk rekod, stokin yang dikeluarkan oleh mereka sudah habis dijual.

Ini bukanlah kali pertama Adidas bekerjasama dengan jenama besar. Sebelum ini mereka telah mengeluarkan produk hasil kerjasama dengan James Bond. Klik pautan di bawah untuk membaca.

Imej adidas UltraBOOST 20 x James Bond ‘007’ Tertiris

adidas Malaysia Mula Jual Sandal Adilette BOOST Yang Dijamin Selesa

adidas Original Keluarkan Baju Edisi Khas Manchester United Sempena Tahun Baru Cina


Perlukah Lagi Kita Bersedekah Andai Sudah Menunaikan Zakat?

Bersedekah adalah satu amalan yang mulia. Sedekah berasal dari perkataan Arab,sadaqah. Sedekah adalah pemberian seorang Muslim kepada orang lain secara sukarela dan ikhlas tanpa dibatasi oleh waktu dan jumlah tertentu. Jadi sesiapa sahaja boleh bersedekah.

Berbeza pula dengan zakat. Zakat bermaksud mensucikan dan zakat adalah salah satu Rukan Islam yang wajib bagi setiap orang Islam. Individu yang sudah cukup kriteria perlu mengeluarkan zakat untuk diagihkan kepada 8 golongan asnaf yang berhak menerimanya.

Ramai yang mungkin keliru tentang dua perkara mulia ini. Adakah masih perlu untuk bersedekah walaupun sudah mengeluarkan zakat? Adakah sedekah itu zakat? Sebenarnya kedua-kedua perbuatan ini tidak sama walaupun pada asasnya ianya untuk membantu golongan yang memerlukan.

Yang paling jelas adalah Zakat wajib untuk setiap Muslim manakalah sedekah pula hanya sunat. Zakat pula akan dibahagikan kepada 8 asnaf yang wajib. Manakala sedekah pula boleh diberikan kepada sesiapa pun. Sedekah juga tidak boleh dikira sebagai zakat andai tidak diberi kepada salah satu golongan asnaf yang 8.

Kadar zakat pula adalah pada 2.5% dari harta atau pendapatan yang kita perolehi setiap tahun. Lebih mudah sebenarnya jika zakat ini dibayar setiap bulan supaya ia tidak membebankan anda daripada membayar secara lum sum untuk setahun. Segala harta benda(dan pendapatan) kita, 2.5% dari harta kita itu adalah bukan hak kita tetapi hak golongan 8 asnaf yang layak menerima zakat daripada kita.

Bagaimana untuk tahu sama ada kita sudah layak untuk membayar zakat? Dengan zaman internet yang memudahkan ini, anda boleh menggunakan kalkulator zakat untuk mengetahui sebanyak mana zakat yang anda perlu keluarkan. Anda boleh mengiranya di sini.

Jadi inilah perbezaan antara zakat dan sedekah. Sedekah ini lebih kepada bonus pahala untuk kita. Lagi banyak sedekah yang kita buat, lebih banyak bonus pahala yang kita terima daripara Allah S.W.T.

Sedekah pun boleh diberi dengan pelbagai cara. Kalau nampak gelandangan atau individu yang kita nampak seperti tidak mampu di mana-mana, kalau tak mahu bagi wang ringgit, mungkin boleh belanja mereka makan di kedai. Itu pun boleh dikira sebagai sedekah.

Jadi harap-harap anda nampak mana yang lebih penting antara zakat dan sedekah ini. Zakat adalah amalan mulia yang akan bantu membersihkan harta kita. Jadi apabila harta kita bersih, hidup kita akan lebih mulia dan diberkati Allah. Insya’ Allah.


Beza Cara Bercinta Budak Sekolah Zaman Dulu vs Zaman Sekarang

Nota Editor: Catatan ini telah dikongsikan di Facebook Muhammad Farid Wajdi Bin Hanif. Kami kongsikan semula di sini dengna izin dari penulis. Semoga ia dapat membantu kita untuk sama-sama menangani gejala dan masalah sosial yang sedang berlaku pada masa kini dengan lebih bijak.

“Budak-budak sekolah rendah sekarang dah pandai bercinta, aku dulu masa sekolah risau tarik bendera tak sampai atas sebelum lagu habis.”

“Budak-budak sekarang menangis putus dengan pakwe, aku dulu menangis sebab terlepas tengok kartun pagi.”

“Budak-budak sekarang pergi dating kat shopping complex, aku dulu risau kasut sekolah tak kering kapur.”

Aku pun pernah sekolah rendah. Ramai gila kawan-kawan aku yang hantar surat cinta, pergi jumpa kat bawah pokok masa rehat, main jeling-jeling kalau makwe lalu depan kelas, telefon-telefon kat rumah, dan entah apa lagi yang diorang buat.

Malah aku pun pernah je buat benda benda ni.

Masa sekolah rendah kita dulu-dulu, memang ada benda yang budak-budak sekolah buat sekarang. Tak usah tipulah kau dulu kat sekolah risau pasal kartun lah, bendera lah, kasut sekolah lah, tudung lah.

Mesti dulu kita pernah ada makwe pakwe suka-suka. Mesti kita pernah at one point, tulis surat atau paling kurang dapat surat cinta daripada seseorang. Tapi kalau tak pernah dapat, nampak sangat kau huduh.

Dulu aku dan kawan-kawan pernah mengorat sorang budak perempuan, tapi hanya mampu jeling-jeling je lah. Bila dia pandang kami, kami cepat-cepat pandang tempat lain sebab takut.

Member aku ada yang bercinta dari sekolah rendah dulu, sampai la ni bercinta lagi.

Aku dulu pernah mental breakdown kejap sebab crush aku suka orang lain. Begitu jugak ada sorang member aku ni jadi  gila kejap sebab awek yang dia tukar-tukar surat dulu, rupa-rupanya suka orang lain dalam masa yang sama.

Dalam masa yang sama, aku tak nafikan jugaklah aku dulu risau bendera tak naik ke atas, kasut tak kering kapur, pernah menangis sebab terlepas tengok kartun, dan macam-macam lagilah. Memang aku tak nafikan.

Tapi takda pulak aku nak hipokrit yang aku hanya buat benda-benda ni sahaja. Bila budak-budak sekarang ni pandai update in relationships lah, cari aweklah, clash dengan pakwe lah.

Aku tak tergerak hati langsung nak bandingkan diri aku dengan diorang, sebab aku tak tipu diri sendiri bahawa aku pernah buat apa yang diorang buat.

Bezanya kita dengan diorang adalah, diorang paparkan benda-benda ni secara umum.

Dulu masa sekolah rendah, kita suka kat seseorang, yang tahu nya member-member rapat kita je. Paling bengong pun, satu kelas tahu kita suka kat seseorang tu.

Dulu masa sekolah rendah, kita nak luahkan perasaan, bukan secara umum. Tulis surat pakai buku tulis garisan satu, tak pun koyak tengah buku matematik, lepas tu lantik seorang utusan iaitu member kita sendiri untuk hantarkan pada awek kita.

Dulu masa sekolah rendah, kalau putus cinta dengan awek, nak luahkan dalam tandas je lah. Mandi lama-lama dalam bilik air sambil menangis mengenang hati yang terluka. Selalunya menangis time mandi ni lagi best sebab air mandi tu menutup tangisan kita.

Lain dengan budak zaman sekarang, nak luah kat public. Nak putus kat public. Nak mesej semua kat public. Sebab zaman diorang ni dah memang public.

Tapi walaupun begitu, kita yang masa sekolah rendah, dengan budak sekolah rendah zaman sekarang, sama je. Diorang pernah bercinta, kita pun pernah.

Diorang pun takut jugak bendera tak sampai atas sebelum lagu Negaraku habis. Diorang pun takut kasut tak habis kering. Diorang pun pernah menangis sebab terlepas kartun.

Diorang lalui benda yang sama apa yang kita lalui dulu. Kita pun lalui benda yang sama apa yang diorang lalui sekarang.

Bezanya hanya satu, diorang public kan benda yang diorang buat. Semua diorang buat secara public. Beza sikit dengan kita dulu, lagi-lagi dulu kita tak didedahkan sangat dengan media sosial.

Jadi, tak usahlah menipu kita tak buat benda-benda cintan cintun ni ya.

Dan aku jamin, kalau kita hidup zaman ini sebagai budak sekolah rendah, kita pun akan buat perkara yang sama dengan diorang.

Apa yang kita perlu lakukan adalah, bantu mereka. Bukan bandingkan, lepas tu hina.

Lepas hina, tak buat apa-apa. Maka terpalitlah tahi yang kita bagi kat diorang tanpa kita mencucinya kembali.

Diorang perlukan kita, dan yang kita tahu hanyalah menghukum.

BACA: 26 Perkara Teknologi Yang Hanya Budak-Budak 80-an Dan 90-an Fahami

BACA juga: Pandangan Ini Bakal Merubah Pemikiran Ibu Bapa Yang Merasakan Anak Mereka Lembab

LIKE dan FOLLOW Vocket di Facebook serta Instagram


Ini Beza Generasi 90an Dan Milenial Guna Internet

Kalau kita mahu membandingkan remaja zaman dulu dan sekarang, anda rasa yang mana lagi menarik? Yelah, nampak sangat perbezaan kita dengan adik-adik sekarang.

Perbezaan paling ketara yang anda boleh lihat antara kedua-dua generasi ni ialah daripada penggunaan teknologi yang telah merubah lanskap perhubungan mereka.

Ini kami senaraikan sikit perbezaan remaja milenial dan remaja 90-an. Cuba lihat anda bersetuju tidak?

Telefon paling legend Nokia 3310, bagi anda yang lahir tahun 90-an pasti ingat akan telefon bimbit ini. Zaman ni kami paling suka main game Snake. Kadang-kadang sampai tak ingat nak makan sebab asyik sangat dengan phone. Selain game, dengan telefon ni anda boleh membuat panggilan dan SMS sahaja. Selain itu, menariknya anda boleh reka nada dering untuk phone ini.

Kita panggil telefon ini baling anjing sebab ketahannya tinggi dan baterinya tahan lama sehingga 48 jam. Smartphone pula paling lama 12 jam sahaja bateri tahan kemudian anda perlu cas. Betul tak?

Public phone ni dulu merupakan keperluan yang sangat penting kepada masyarakat. Yelah, tak semua orang mampu nak beli telefon bimbit zaman ni. Paling legend bila nak guna public phone ni kena beratur sebab tunggu orang depan tengah bergayut kat telefon.

Itu belum lagi gelabah apabila duit syiling nak habis. Siap ada teori tekan butang 1 dan 3 kalau nak on call lama. Remaja milenial rasanya tidak sempat merasa pengalaman ni sebab dah semakin ramai mampu beli telefon bimbit. Kemudian, bermula tahun 2000 public phone dah boleh menggunakan kad prepaid, tidak perlu bersusah-susah nak tukar duit syiling.

Bagi anda yang tidak tahu, IRC (Internet Relay Chat) adalah satu platform sosial yang terawal melalui komputer. Mula dikenali pada 1995, IRC ni boleh dikatakan antara pioneer dalam dunia komunikasi moden bagi tujuan berbual dengan rakan dan saudara dari merata tempat. Di Malaysia, antara channel yang popular adalah #kampung, #mamak, dan yang berasaskan umur.

Tapi lewat 90an pengguna sudah mula beralih kepada perhubungan lebih canggih seperti SMS dan chat online, contohnya menerusi messenger dan Skype.  Bila penggunaan telefon pintar pula dah semakin meluas, sistem chat ini sudah tidak praktikal sebab lebih mudah menggunakan apps yang ada, contohnya macam WhatsApp, Wechat, Facebook dan sebagainya.

Aplikasi media sosial yang paling popular kini semestinya Facebook dan Twitter. Kedua-duanya mempunyai cara penggunaan dan sasaran berbeza. Pengguna Twitter lebih kepada yang berusia 18 ke lewat 20an. Facebook pula mempunyai audien yang lebih besar daripada remaja hingga ke warga emas.

Boleh dikatakan semua orang ada aplikasi ini dalam telefon pintar masing-masing. Betul tak? Yelah dengan kemudahan telefon pintar sekarang senang anda nak berhubung sebab kemudahan internet jalur lebar terdapat di banyak tempat even di kedai mamak pun boleh dapat WiFi percuma?

Selain tu, sudah semakin ramai yang mampu melanggan internet secara postpaid dan prepaid, malah budak sekolah rendah pun sudah pakai smartphone sekarang.

Siapa pernah melalui zaman nak guna internet kena pasang telefon dulu kat rumah. Rasanya remaja zaman sekarang tak sempat merasa keterujaan nak tunggu talian bersambung sebelum dapat akses nak guna internet. Kadang-kadang makan masa beberapa minit juga sebelum dapat connect dengan internet ni. Nostalgia habis.

Sekarang penggunaan dial up internet kat Malaysia ni pon dah ditamatkan tahun lepas, sebab sekarang pengguna lebih mudah menggunakan perkhidmatan internet jalur lebar. Selain lebih pantas, perkhidmatannya juga lebih laju.  Tapi ini kami nak kongsi dengan anda tentang satu perkhidmatan internet yang pastinya buat anda puas hati.

Untuk pengetahuan anda, TIME baru sahaja selesai menaik taraf perkhidmatan jalur lebar mereka dengan menggunakan 100 peratus fiber. Kalau anda nak tahu penggunaan fiber ni mampu menyalurkan data lebih banyak dengan lebih cepat dan stabil bahkan boleh mencapai Gbps!

Sebab itu sekarang, anda boleh melanggan internet dengan kelajuan sehingga 1Gbps pada harga yang sangat berpatutan dengan perkhidmatan jalur lebar daripada TIME ini tau! Mari kami kongsi sikit.

Untuk anda yang masih tidak tahu nak pilih pelan jalur lebar apa, kami sarankan anda langgan TIME ni, sebab sekarang TIME dah kenalkan tiga pelan terbaru yang sangat berpatutan. Anda boleh pilih kelajuan internet yang anda ingin gunakan setiap bulan.

Selain tu juga, proses langganan untuk TIME ni juga sangat mudah tau dalam masa 2 minit je anda dah boleh melanggan jalur lebar ni. Anda hanya perlu ke laman time.com.my dan pilih perkhidmatan jalur lebar yang anda inginkan. Cepat dan mudah kan?

Yang paling best ialah kalau anda melanggan secara online, bil pertama anda akan mendapat potongan sehinggan RM 100 tau! Berbaloi sangat.

Dalam dunia teknologi ni, apa sahaja yang kita lakukan mesti menggunakan internet kan? Nak bayar bil, nak tonton televisyen bahkan nak main game pun guna internet. Dengan TIME, anda akan dapat merasai kelajuan internet yang pantas dan stabil.  Bukan itu sahaja kalau anda connect seberapa banyak peranti pun anda tetap dapat nikmati kelajuan internet pada kadar yang sama tau!

Dengan pelan terbaru daripada TIME ini, kehidupan anda pastinya menjadi lebih mudah. Jadi, anda tunggu apa lagi, jom bertukar ke pelan jalur lebar TIME hari ini untuk mendapatkan perkhidmatan internet yang laju pada kadar yang berpatutan hari ni juga. Kalau anda nak ketahui lebih lanjut tentang perkhidmatan TIME ni, anda tekan je kat sini.


Kisah Ini Menceritakan Beza Minda ‘Salesman’ dan Minda Usahawan

Pada tahun 1920, pemilik syarikat Jackman Shoes, Mr Hugh terbaca tentang sebuah negara yang kini mula menarik minat pelabur tempatan. Negara tersebut adalah negara Afrika.

Beliau menghantar 2 pemuda yang sanggup ke sana untuk melihat peluang pelaburan. Yang pertama adalah Mr Charles, salesman terbaik dalam syarikatnya. Manakala yang seorang lagi adalah Mr Xavier, seorang pekerja yang baru dilantik atas semangat beliau mahu mendalami industri perkilangan kasut.

Perjalanan menaiki kapal pada waktu itu mengambil masa 3 minggu. Mr Hugh menanti dengan penuh teruja akan kiriman telegram mereka setiap hari. Asal pintu ofis beliau diketuk pasti beliau bertanya: “Telegram?”.

Akhirnya telegram yang ditunggu-tunggu pun tiba. Mr Hugh sangat teruja dan membaca telegram pertama yang datangnya daripada salesman terbaik beliau, Mr Charles. Telegram salesman itu berbunyi seperti berikut:

“NO WAY WE WILL SELL SHOES. THEY DID NOT WEAR ANY“. Terjemahan: “Tidak mungkin kita boleh jual kasut, orang Afrika tidak memakai kasut langsung!”

Mr Hugh rasa sangat kecewa. Beliau campak telegram Mr Charles melayang ke atas meja. Beliau terduduk, merasakan bahawa harapan beliau hancur berkecai.

Pada penghujung hari tersebut, mesej telegram daripada Mr Xavier pula sampai. Dengan berat hati Mr Hugh membacanya. Berfikir bahawa perlukah dia kecewa buat kali kedua. Namun dalam masa yang sama berdoa agar ada berita baik.

Memang berita baik yang beliau terima. Telegram tersebut berbunyi:

“WE WILL BE RICH! NO BODY WEAR SHOES HERE!“. Terjemahan: “Kita pasti kaya! Langsung tiada orang Afrika pakai kasut di sini!”

Itulah pemerhatian yang jauh berbeza pada keadaan yang sama bergantung pada mindset masing-masing.

Mindset salesman adalah mindset ‘zero sum game’. Semuanya terhad. Mereka mengejar komisen lalu menjadikan mereka tidak mahu mengambil risiko. Mereka hanya mahu sesuatu yang telah terbukti boleh dijual.

Mindset usahawan adalah mindset ‘abundance’ dan mindset ‘educator’. Mereka sanggup bersusah payah educate pasaran agar mereka dapat mengecap hasil yang sangat hebat daripada itu.

Bukan bermakna mindset salesman tidak bagus dan mindset usahawan itu yang terbaik.

Kedua-dua mindset perlu ada dalam satu kepala yang sama. Agar peluang yang baik tidak terlepas dan agar usaha yang ada sekarang tidak disia-siakan.

“Use the right mindset onto the right problem”.

Tuan Izwan Robotys suka menulis artikel bisnes di laman Facebook beliau. Ikuti Facebook beliau di sini.


16 Tan Dadah Bernilai RM5.2 Bilion Dirampas, Terbesar Dalam Sejarah Malaysia

Menerusi perkongsian Facebook rasmi Jabatan Kastam Diraja Malaysia (JKDM) melaporkan bahawa pihak JKDM berjaya menumpaskan sindiket kartel pengedaran dadah antarabangsa melibatkan penyeludupan pil captagon yang mengandungi dadah jenis Amphetamine seberat 16 tan bernilai RM5.2 bilion. Ini sekali gus menjadi rampasan dadah paling besar dalam sejarah Malaysia.

Kartel pengedaran dadah tersebut berjaya ditumpaskan atas hasil kerjasama Cawangan Narkotik, Ibu Pejabat, JKDM melalui perkongsian maklumat perisikan bersama Direktorat Jeneral Pengawalan Narkotik, Kementerian Dalam Negeri Arab Saudi dan kerjasama Polis Diraja Malaysia (PDRM).

Difahamkan, siasatan awal mendapati bahawa ada beberapa kontena dilaporkan tiba dari sebuah negara di Timur Tengah dan berlabuh seketika di Pelabuhan Klang, Selangor yang menjadikan Malaysia sebagai transit sebelum dihantar ke sebuah negara di Asia Timur, lapor halaman Astro Awani.

“Susulan maklumat perisikan yang kami terima itu, sepasukan anggota kastam Cawangan Narkotik JKDM diarahkan untuk menyita tiga kontena di Pelabuhan Klang pada sekitar jam 4 petang, 15 Mac lalu,” Kata Pengarah Kastam, Datuk Seri Abdul Latif Abdul Kadir menerusi satu sidang media hari ini.

Apabila diperiksa, ketiga-tiga kontena tersebut mengandungi tayar troli dipercayai digunakan untuk menyeludup dadah sekaligus berfungsi untuk mengaburi mata pihak Kastam. Namun, taktik itu nampaknya tidak berkesan dan pihak Kastam berjaya menumpaskan sindiket pengedaran dadah tersebut.

“Hasil pembongkaran telah berjaya merungkaikan anggaran sebanyak 94.8 juta biji pil captagon seberat 16 tan dipercayai mengandungi dadah jenis Amphetamine bernilai RM5.2 bilion. Dadah tersebut disorokkan dan dimasukkan ke dalam tayar troli.

“Rampasan dadah RM5.2 bilion pada tahun ini merupakan rampasan dadah terbesar yang pernah direkodkan oleh JKDM setakat ini. Ia sekali gus merupakan satu kejayaan terbesar pihak kastam dalam memerangi kartel dadah antarabangsa,” tambahnya lagi.

Kes ini disiasat di bawah Seksyen 39B(1)(a) Akta Dadah Berbahaya 1952 jika disabitkan kesalahan, boleh dikenakan hukuman gantung sampai mati.

Sebelum ini, usahawan kosmetik bergelar Datuk Seri ditahan kerana terbabit dalam kes penyeludupan dadah bernilai RM5 juta.

Usahawan Kosmetik Bergelar ‘Datuk Seri’ Ditahan Terbabit Penyeludupan Dadah Bernilai RM5 Juta

Miliki Kereta BMW Pada Usia 18 Tahun, Rupanya Beli Guna Wang Edar Dadah

Seludup Dadah Untuk Biaya Perubatan Anak, Hakim Australia Ringankan Hukuman Penjara Bekas Pramugari Malaysia Ini


8 Beza Perangai Orang Baik Dan Yang ‘Acah-Acah’ Baik

Biasa dengar tak ayat macam ni, ‘bajet baik’, ‘perasan bagus’, ‘hipokrit’ atau yang seumpama dengannya. Tetapi atas dasar apakah yang boleh kita ukur untuk mengesahkan kenyataan tersebut? Bukan apa, takut bercakap ikut nafsu sahaja. Itu yang kita tak nak.

Jadi, di sini ada beberapa tanda yang membezakan antara orang baik dan yang acah-acah baik yang boleh anda kesan. Kalau jumpa orang atau kawan yang berperangai sebegini, eloklah anda berwaspada. Kata rakan saya, nak jadi orang baik kena bergaul dengan orang baik bukan yang pura-pura baik atau plastik!

1. Orang baik akan menghormati semua orang, tak kira sesiapa pun. Tetapi ‘orang plastik’ hanya menghormati orang-orang dikalangan tertentu. Contohnya orang-orang ternama sahaja.

2. Orang baik biasanya disukai orang lain kerana sifatnya itu. Dia tidak akan berusaha untuk membuatkan orang lain menyukainya  kerana kebaikan itu sudah dilihat secara semulajadi.

Berbeza dengan ‘orang plastik’, mereka akan cuba berusaha untuk membuat orang lain menyukainya walaupun terpaksa berpura-pura. Contohnya dalam membuat kebaikan.

3. Orang baik tidak suka mencari perhatian, manakala ‘orang plastik’ sentiasa dahagakan perhatian. Ini antara perangai paling ketara yang boleh anda tengok.

4. ‘Orang plastik’ suka menunjuk-nunjuk, contohnya apabila mereka berjaya meraih sesuatu pencapaian. Boleh termasuk dalam soal kejayaan, pangkat, harta dan banyak lagi.

5. Orang baik apabila tidak suka dengan sesuatu perkara, mereka lebih gemar untuk memberi pendapat secara terbuka. Berbeza dengan ‘orang plastik’, mereka jenis ini suka bergosip atau mengata di belakang.

6. Orang baik akan sentiasa berusaha menepati janjinya, manakala ‘orang plastik’ ini suka memberi komitmen tetapi tidak bertanggungjawab.

7. Orang baik tidak segan memuji dan mengagumi orang lain, berbeza dengan ‘orang plastik’, mereka ini lebih gemar mengkritik dan menjatuhkan orang lain supaya dirinya dilihat hebat.

8. Orang baik suka menolong orang lain tidak kira waktu atau mengharapkan apa-apa balasan. Manakala ‘orang plastik’ juga suka menolong, tetapi apabila mempunyai agenda atau maksud tertentu.

Apa pun, kuncinya jangalah kita mudah berburuk sangka dengan orang lain.


Apa Beza Rempah 4 Sekawan, ‘Chinese 5 Spice’ Dan Garam Masala

Dalam masakan Melayu, kita biasa dengar penggunaan rempah 4 sekawan dalam hidangan sup dan kari. Chinese 5 spice pula, seperti namanya, digunakan dalam masakan Cina.

Manakala garam masala digunakan dalam masakan India. Ketiga-tiga rempah ini sebenarnya mengandungi rempah asas yang sama, cuma berbeza dari segi penambahan rempah-rempah lain.

Jika anda mahu mencarinya di pasaraya, memang takkan jumpa. Ia hanyalah nama yang diberi untuk merujuk kepada 4 jenis rempah yang sering diguna bersama iaitu kulit kayu manis, bunga lawang, cengkih dan buah pelaga.

Keempat-empat rempah inilah bahan asas yang terkandung dalam ‘chinese 5 spice’ dan garam masala. Mari kita kenali serba sedikit fakta tentang rempah penting ini.

Nama saintifiknya ialah Cinnamomum verum. Ia merupakan kulit kayu yang menggelupas dan kering. Kulit kayu manis memberikan rasa pedas-manis serta aroma harum yang kuat.

Kulit kayu manis dimasukkan dalam masakan untuk memberikan rasa yang segar dan bau yang harum. Jika dimasukkan dalam masakan berkuah, pastikan ia tidak lebih daripada 5 cm panjang bagi setiap 1 liter cecair (kuah).

Bagi masakan seperti kek, roti dan kuih, masukkan sesudu teh serbuk kayu manis ke dalam adunan. Elak menggunakannya berlebihan kerana boleh menghilangkan keaslian rasa dan aroma.

Selain penting dalam menyedapkan masakan, kulit kayu manis juga tinggi khasiat kepada kesihatan. Simpan kulit kayu manis dalam bekas bertutup untuk tahan lebih lama dan mengekalkan rasa dan aromanya.

Nama saintifiknya Illicium verum. Banyak digunakan dalam masakan India, Thailand, Vietnam dan Indonesia. Bunga lawang sebenarnya sejenis buah yang apabila kering, akan menyerupai bintang dan berwarna perang kehitaman.

Bunga lawang merupakan salah satu rempah terpenting dalam chinese 5 spice. Sering digunakan dalam hidangan savuri contohnya resipi berdaging. Juga ditambah ke dalam hidangan sup, stew dan rebusan.

Dipercayai kombinasi bunga lawang-bawang besar-kicap memberikan rasa lazat semula jadi kepada daging.

Rempah ini memberi rasa unik yang hangat, manis dan beraroma terutamanya jika digunakan dalam roti halia atau pai labu. Nama saintifiknya Eugenia caryophyllus, berasal daripada tunas yang dipetik dan dikeringkan hingga berubah kepada warna keemasan.

Lebih bagus digunakan dalam bentuk biji berbanding serbuk, kerana rasanya lebih kuat dalam bentuk biji. Buah pelaga juga mudah hilang rasanya. Jadi semasa menyimpan, pastikan di dalam bekas bertutup dan kedap udara.

Cengkih juga merupakan rempah yang versatil, boleh dimasukkan ke dalam hidangan manisan atau savuri.

Contoh hidangan yang bertambah lazat dengan penggunaan bunga lawang adalah hidangan berdaging serta mengandungi buah seperti epal, oren atau plum, jika ingin dijeruk atau dibuat jem.

Untuk memeriksa kualiti bunga lawang, masukkannya ke dalam segelas air. Bunga lawang yang berkualiti baik akan terapung secara menegak manakala bunga lawang yang berkualiti rendah akan tenggelam atau terapung secara melintang.

Merupakan antara rempah termahal setanding vanila dan safron. Terdapat dua jenis buah pelaga; iaitu yang berwarna hijau atau hitam.

Buah pelaga hijau biasanya dilunturkan warna menjadi putih lalu diedar dari India masuk ke pasaran Malaysia. Buah pelaga hitam, berwarna lebih kecoklatan, lebih besar dan panjang. Sama seperti rempah lain, buah pelaga dimasukkan ke dalam makanan atau minuman untuk menyedapkan rasa.

Rasa buah pelaga yang manis, unik dan beraroma kuat; membuatkan ia diperlukan hanya dalam kuantiti sedikit. Bagi masyarakat Bangladesh, India, Nepal dan Pakistan, mereka gemar meminum teh pelaga dan kayu manis.

Di negara-negara Nordic seperti Finland dan Sweden, buah pelaga diguna dalam resipi roti. Manakala di Timur Tengah digunakan dalam hidangan savuri.

Rempah campuran ini merupakan perasa asas yang penting dalam masakan Cina. Ia terdiri daripada buah pelaga, lada hitam Szechuan, jintan, kulit kayu manis dan cengkih.

Campuran kesemua ini memberi rasa manis, savuri, pahit dan masam yang seimbang. Sering dimasukkan ke dalam hidangan daging dan sayur, lalu dibakar.

Serbuk perempah ini bagus diguna sebagai perapan atau sapuan kering pada daging lembu atau itik. Boleh juga ditabur ke dalam masakan sayur goreng, nasi. Boleh juga dibakar untuk beri rasa yang lebih hangat.

Terdiri daripada campuran rempah-rempah seperti ketumbar, buah pelaga, lada hitam, jintan hitam, kayu manis, cengkih, jintan manis dengan sedikit cili merah kering.

Ada juga yang ditambah dengan caraway, cengkih Zanzibar, halia dan buah pala. Ia memberikan aroma yang harum pada pelbagai masakan India.

Jika mahu rasa masakan yang lebih ummph, taburkan garam masala sejurus sebelum makan untuk elak kehilangan rasa. Sering digunakan dalam masakan India yang bersup, berdaging dan bersayur.

Ia juga digunakan dalam kari, kuah dhal atau tabur sahaja di atas nasi panas atau telur hancur.


Beza Usia 8 Tahun Bukan Penghalang, Ubai Dan Shila Amzah Dedah Tidak Lagi ‘Single’

Bermula sebagai kenalan seterusnya kawan baik, hubungan cinta penyanyi Shila Amzah beserta influencer media sosial, Ubai MZ kini bukan rahsia lagi menerusi pendedahan terbaru yang dibuat menerusi TikTok Live.

Mengulas lebih lanjut, Ubai dan Shila memamklumkan mereka tidak lagi single yang sekaligus menjawab segala desas desus daripada netizen sebelum ini selepas dilihat mesra sewaktu TikTok Live.

Ada apa dengan cinta? #fypシ #tiktokmalaysia

“Sha adalah orang yang sangat faham saya. Saya ini minat dia daripada saya sekolah. Daripada saya panggil dia Kak Sha, lepas tu saya panggil dia Sha. Lepas tu tiba-tiba kami together” ulas Ubai yang menyukai Shila Amzah sejak dari usia 13 tahun sebagai seorang peminat.

Difahamkan Ubai yang kini berusia 25 tahun mulai mendekati Shila Amzah ketika penyanyi itu berada dalam fasa sukar kehidupan akibat penceraian yang dilalui.

“Saya sudah mengenali Shila pada tahun 2011 tapi hubungan kami bertambah akrab sekitar 2014. Pada tahun lepas saya mula mendekati Shila sewaktu dia berada di fasa yang sangat-sangat bawah.

Dia baru lepas cerai. Dia tak ada sesiapa pada masa itu. Saya pun mendekati dia pada waktu tu dan ada untuk dia waktu dia susah dan sedih” jelas Ubai kepada netizen.

Shila Amzah mendedahkan sebelum ini pernah menjalin hubungan dengan seorang lelaki yang lebih berusia namun hubungan tersebut tidak kesampaian. Penyanyi berusia 33 tahun ini turut mengakui selesa berkawan dengan Ubai.

Lebih menarik, Shila memaklumkan hubungan beliau bersama Ubai turut mendapat restu ahli keluarganya.

“Ibu bapa dan adik-beradik saya okay dengan Ubai. Jangan cakap hubungan ini tidak direstui sebab sebelum itu, mungkin ada sebab jika orang tidak sukakan? Tetapi, untuk kali ini saya boleh buat keputusan sendiri, jadi jangan risau.” jelas Shila Amzah.

Shila dan Ubai mendedahkan mengenai status hubungan dan perkenalan mereka yang selama ini menjadi persoalan netizen. Malah menerusi siaran langsung itu, Shila beberapa kali dilihat memanggil Ubai dengan panggilan sayang.


BFR Space X Bakal Membawa Penumpang Ke Serata Dunia Kurang Daripada Satu Jam

Pernahkah anda terfikir di suatu hari nanti bakal terdapat sebuah roket untuk memudahkan anda travel kemana sahaja serata dunia dalam jangka masa kurang daripada satu jam? Elon Musk pada hari ini nampaknya berjaya merealisasikan konsep yang seakan sama melalui Roket BFR keluaran Space X. Tonton video ini untuk melihat bagaimana konsep ini berjaya menjimatkan masa pengguna serta kecanggihan yang tersedia pada Roket BFR.

Dalam pada itu, hasrat Elon Musk ternyata lebih hebat daripada apa yang kita jangkakan. Beliau berharap kemajuan dan teknologi yang tersedia pada syarikatnya iaitu Space X bakal berpeluang untuk membawa penumpang ke Planet Marikh menjelang 2022.


‘Biadab Dan Tidak Wajar’- Netizen Kecewa Lihat Sampel Jawapan Esei Pelajar Tingkatan 3

Sesi Pengajaran dan Pembelajaran di Rumah (PdPR) telah dilaksanakan sepanjang pelaksanaan Perintah Kawalan Pergerakan (PKP)  bagi memastikan para pelajar tidak akan ketinggalan dalam pelajaran.

Terbaharu, seorang pengguna Facebook Nurzuhaili Shamsudin telah berkongsi sekeping gambar memaparkan jawapan seorang pelajar tingkatan 3 untuk soalan karangan dalam bahasa Inggeris.

Nurzuhaili yang merupakan seorang guru mengatakan bahawa ramai pelajar yang meninggalkan jawapan kosong dan meminta maaf kerana tidak dapat menjawab soalan tersebut.

Akan tetapi, sampel jawapan yang ditunjukkannya itu menarik perhatiannya dan membuatnya termenung serta tergamam. Dapat dilihat melalui gambar tersebut, pelajar itu meminta maaf dan juga menulis petikan ayat daripada video-video di TikTok.

Hal tersebut meraih perhatian netizen dan rata-rata netizen mengecam tindakan pelajar tersebut yang tidak menghormati guru dengan menulis seperti itu. Malah, ada juga netizen mengatakan pelajar tersebut seperti sedang ‘protest’.

Bukan itu sahaja, para netizen juga berasa sedih melihat keadaan anak bangsa seperti ini yang kurang beradab. Rata-rata netizen turut mengatakan bahawa kesan tidak ke sekolah untuk belajar mungkin menjadi faktor pelajar kini bersikap begini.

Ketika artikel ini ditulis, perkongsian ini telah dikongsikan lebih 4 ribu dan menjadi topik perbualan ramai.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Proton Saga Halang Laluan Lori, Pekerja Kilang Terpaksa Ubah Guna ‘Forklift’

Ini Respon Yusry A. Halim Isu Syarikat Penyiaran Hanya Mahu Pelakon Dengan 1 Juta Pengikut

‘Takut Nak Kahwin’- Harga Pakej Perkahwinan Makin Mahal Buat Netizen Terkejut


‘Biar Lain Adat Dan Tradisi, Yang Penting Kita Raya Bersama’

Iklan raya dari Malaysia Airlines tak pernah tak ada mesej deep. Kalau tahun lepas iklan ‘boleh tak ada ikut’ bawa mesej kasih sayang, tahun ini MAS sekali sentapkan hati anda dengan erti semangat persaudaraan. Perbezaan tradisi, adat atau budaya bukan penghalang untuk kita raya bersama. Jom tengok macam mana perbezaan sambutan Aidilfitri dari 4 budaya yang berbeza di seluruh dunia. Raya bukan untuk satu kaum saja, raya kan untuk semua.


Biarkan Kanak-Kanak Keluarkan Kepala Melalui ‘Sunroof’, Polis Sedang Kesan Pemandu Proton X70

Polis sedang mengesan pemandu Proton X70 yang membenarkan kanak-kanak mengeluarkan kepalanya melalui sunroof (bumbung tembus cahaya) seperti rakaman tular di media sosial, baru-baru ini.

Dalam satu kenyataan Facebook oleh Ketua Polis Daerah Petaling Jaya Asisten Komisioner Mohamad Fakhrudin Abdul Hamid berkata, pihaknya mengesan rakaman video berdurasi sembilan saat berkenaan yang dimuat naik oleh pemilik akaun Twitter @nabilahroslan, jam 12.15 tengah malam tadi.

“Dalam rakaman video itu memaparkan sebuah SUV (kenderaan uliti sukan) Proton X70 berwarna merah bersikap cuai terhadap keselamatan kanak-kanak dengan membenarkannya mengeluarkan kepala melalui sunroof kenderaan berkenaan.

“Berdasarkan rakaman, kejadian itu berlaku di Lebuhraya Baru Lembah Klang (NKVE) dari Subang Jaya menghala ke Bukit Lanjan,” katanya dalam kenyataan, hari ini.

Sila amik tindakan keatas pemandu yang membenarkan kanak2 mengeluarkan separuh anggota badan di lebuh raya NKVE Subang ke Bukit Lanjan @PDRMsia @JPJ_Malaysia @LLMrasmi kejadian 23/1 @ 1.15pm pic.twitter.com/TxAB01HICW

— Bella (@nabilahroslan) January 23, 2023

“Jika disabitkan kesalahan, individu terbabit boleh dihukum penjara tidak melebihi tiga bulan atau denda tidak melebihi RM500 atau kedua-duanya sekali.

“Polis menasihatkan pengguna jalan raya supaya tidak melakukan tindakan membahayakan nyawa atau keselamatan orang lain,” katanya.

Tambah beliau lagi, kes itu disiasat mengikut Seksyen 336 iaitu atas perbuatan cuai sehingga membahayakan nyawa atau keselamatan orang lain.

Beliau turut menyeru pemilik atau pemandu berkenaan dan saksi yang melihat kejadian supaya tampil membuat laporan polis untuk siasatan lanjut.

Orang ramai yang mempunyai maklumat berhubung kejadian itu boleh menghubungi penolong pegawai penyiasat trafik, Sarjan Mejar Mohd Yusof Hamzah di talian 011-23065984 bagi membantu siasatan.